recursal/SuperWikiNEXT-32B huggingface dataset:
**တောဘဲမန်ဒါလီ**သည် ‘ *အန်စာရီ‌ဖောမီး* ’ *မျိုးစဉ်* တွင်လည်းကောင်း၊ ‘ *အနာတီဒီ ’ မျိုးရင်း* တွင်လည်းကောင်း၊ ‘*ကိုင်ရီနီနီး* ’ မျိုးရင်းခွဲ တွင်လည်းကောင်း ပါဝင်သည်။ ဝမ်းဘဲမျိုး အ‌မြောက်အမြားရှိရာတွင် ‌တောဘဲလည်း အပါအဝင်ဖြစ်သည်။ ‌တောဘဲတွင် ပြား‌သောနှုတ်သီးနှင့် အသင့်အတင့်ရှည်‌သော ‌ခြေ‌ချောင်းများရှိသည်။ ‌ရှေ့‌ခြေ‌ချောင်း ‌လေး‌ချောင်းကြားတွင် အလွှာပါးများရှိ၍ နောက်‌ခြေ‌ချောင်းက‌လေးမှာမူ သီးခြားလွတ်‌နေသည်။ အင်း၊ အိုင်‌၊ ချောင်း၊ မြောင်းတို့၌ အစာရှာ‌ဖွေစား‌သောက်နိုင်သည်။ ‌တောဘဲသည် အများအားဖြင့် ‌ရေချိုတွင် ကျက်စား‌လေ့ရှိသည်။ ‌တောဘဲ၏ အစာများတွင် တီမျိုး၊ အင်းဆက်ပိုး (ပိုး‌ကောင်)နှင့် ဟင်းသီးဟင်းရွက်များပါဝင်သည်။ ‌တောဘဲထီးသည် အလျားလက်မ ၃၀ ခန့်ရှိ၍ ‌တောဘဲမသည် ၂၄ လက်မခန့်ရှိသည်။ အရွယ်ကြီးရင့်သော ‌တောဘဲထီး၏ ကိုယ်အ‌ပေါ်ပိုင်းနှင့် ရင်ပိုင်းရှိ အစိမ်းရောင်သည် ‌နေ‌ရောင်ထဲ၌ အလွန်‌တောက်ပသည်။ 

သား‌ပေါက်ချိန်တွင် ‌တောဘဲထီး၏ နှုတ်သီး‌အောက်ပိုင်းသည် ‌ဖောင်း၍ နီလာသည်။ အမသည် အထီးထက် အရွယ်ငယ်၍ အ‌ရောင်မှာ အထီးကဲ့သို့မဟုတ်ဘဲ၊ မွဲ‌ခြောက်‌ခြောက်ဖြစ်သည်။ တောဘဲထီးသည် ‌နေဝင်ချိန်၌ ပျံသန်းခိုက်တွင် သနားစရာကောင်း‌သော အသံဖြင့် နှစ်ဆင့်ထပ်ကာ‌အော်တတ်သည်။ တောဘဲမသည် ပျံသန်းခိုက်၌ ‌လေချွန်သံကဲ့သို့ စူးရှစွာ အော်တတ်သည်။ အမြဲစိမ်း‌တောရှိ ‌ရေအိုင်နှင့်‌ချောင်းများ၌ အများအားဖြင့် တစ်‌ကောင်ချင်းဖြစ်‌စေ၊ စုံတွဲဖြစ်‌စေ ‌တွေ့ရသည်။ ကောင်‌ရေ အများပါရှိ‌သော ‌တောဘဲအုပ်ကိုလည်း တစ်ခါတစ်ရံ တွေ့ရသည်။ ‌ရွှေလီမြစ်တွင် အ‌တွေ့ရများ‌သော ငှက်တစ်မျိုးဖြစ်သည်။ 

‌တောဘဲသည် ‌ရေအိုင်နှင့် ‌ရေကွက်များတွင်ဖြစ်‌စေ၊ လူသူမနီးသော ‌တောထဲရှိ ‌ရေအိုင် စမ်း‌ချောင်းများတွင်ဖြစ်‌စေ ‌နေ့အချိန်ကို ကုန်လွန်‌စေလျက်၊ ‌နေဝင်ဖျိုးဖျား အချိန်တွင်သာ မြစ်ရိုးသို့ထွက်လာပြီးလျှင် ညအချိန်ကို ကုန်လွန်‌စေဟန်တူသည်။ ထိုနောက် ‌နေထွက်စပြုသည်နှင့်တပြိုင်နက် ‌တောထဲသို့ဝင်‌ရောက်ခို‌အောင်းပြန်သည်။ အရုဏ်တက်ချိန်နှင့် ‌နေဝင်ခါနီး အချိန်တွင် ‌တောဘဲပျံသံကို အများအားဖြင့် ကြားရသည်။ ‌ကျောက်စိမ်းတွင်းများရှိရာ ‌ဒေသတစ်ဝိုက်တွင် ‌နေဝင်ရီတ‌ရောအချိန်၌ တောဘဲများ အချိန်မှန် ပျံသန်းလာကြသည်ကို မြင်နိုင်သည်။ ယင်းတို့သည် စိုစွတ်လျက်ရှိသည့် ရိုးပြတ်‌တောများတွင် အစာကို ရှာ‌ဖွေစား‌သောက်ကြသည်။ မြန်မာနိုင်ငံ၌ ‌တောဘဲတို့၏ အသိုက်ပြုလုပ်ပုံကို ‌ဖော်ပြခြင်းမရှိ‌ပေ။ အိန္ဒိယနိုင်ငံတွင်မူ သစ်‌ခေါင်းများတွင် အသိုက်ပြုလုပ်‌လေ့ရှိကြသည်။ တောဘဲများကို အာသံပြည်နယ်၌၎င်း၊ မြန်မာနိုင်ငံမှ ဆူမတြားကျွန်းထိ ‌ဒေသတို့၌၎င်း ‌တွေ့နိုင်သည်။ မြန်မာနိုင်ငံတွင် တောဘဲများကို ‌မြောက်ပိုင်း၌ အမြဲစိမ်း‌တောများတွင်၎င်း၊ တောင်ဘက်၌ တမူးချိုင့်ဝှမ်း‌မြောက်ပိုင်းအထိ၎င်း၊ မိုးမိတ်နယ်၊ ရွှေလီမြစ်ဝှမ်းတွင်၎င်း၊ ပုသိမ်ခရိုင်တွင်းရှိ အမြဲစိမ်း‌တောရှိရာ ရခိုင်ရိုးမတွင်၎င်း ‌တွေ့ရသည်။ ပဲခူးရိုးမတစ်‌လျှောက်တွင်မူ မ‌တွေ့ရချေ။ အင်းစိန်ခရိုင်နှင့် သာယာဝတီခရိုင်အတွင်းရှိ အမြဲစိမ်း တောများ၌သာ ‌တွေ့ရသည်။

ကိုးကား
-------

1. ↑  BirdLife International (2012). "*Cairina moschata*". *IUCN Red List of Threatened Species* **2012**. IUCN. old-form url
2. ↑  Donkin 1988.
3. ↑  မြန်မာ့စွယ်စုံကျမ်း အတွဲ (၅)
**ထွန်းရီ** (၁၉၆၂ - ၂၀၁၄) သည် မြန်မာ့တပ်မတော် ဒုတိယကာကွယ်ရေးဦးစီးချုပ်ဟောင်းနှင့် နိုင်ငံရေးသမားဖြစ်သည်။

ငယ်ဘဝနှင့် ပညာရေး
-----------------

၁၉၆၂ ခု၊ မေလ ၁ ရက်နေ့တွင် စစ်ကိုင်းတိုင်း၊ မြင်းမူမြို့နယ်၊ ဝမ်းပြည့်ရွာ၌ မွေးသည်။ မိဘများမှာ ဦးခ၊ ဒေါ်အေးတို့ ဖြစ်ကြသည်။

မြင်းမူနှင့်မန္တလေးမြို့များ၌ ပညာသင်ကြားပြီး ၁၉၄၂ ခု၌ မန္တလေး၌ အထက်တန်းအောင်သည်။

စစ်မှုထမ်းဘဝ
------------

၁၉၄၃ ခုတွင် ဂျပန်အားတိုက်ရန် ဗမာ့ကာကွယ်ရေးတပ်မတော်သို့ ဝင်သည်။ ၁၉၄၃ ခုတွင် မှော်ဘီ စစ်တက္ကသိုလ် ဗိုလ်လောင်းသင်တန်း အပတ်စဉ် (၃) သို့ တက်သည်။ ၁၉၄၅ ခု၊ ဇန်နဝါရီလ ၅ ရက်တွင် သင်တန်းဆင်းသည်နောက် ဒုတိယဗိုလ်အဆင့်ဖြင့် ဗမာ့လက်နက်ကိုင်တပ်ရင်း (၄) ၌ တာဝန်ကျသည်။

ဖက်ဆစ်တော်လှန်ရေး၌ တိုင်း (၁)၊ တပ်ရင်း (၁၀၆) လက်အောက်ခံအဖြစ် ပါဝင်ခဲ့သည်။

လွတ်လပ်ရေးရသည်နောက် ဗိုလ်ကြီးအဆင့်ဖြင့် ဗထူး၌ တပ်ခွဲမှူးသင်တန်းတက်ရောက်သည်။ ထိုကာလ၌ အစ္စရေးနိုင်ငံ ကာကွယ်ရေးဝန်ကြီး မိုရှေးဒါယန်းက အရှေ့တောင်အာရှရှိ စစ်ကျောင်းများကို လေ့လာရေးလာ၍ ဗထူးသို့ ရောက်လာသည်။ မိုရှေးဒါယန်းက သင်တန်းသား ထွန်းရီနှင့် မြေပုံစစ်ထိုးတမ်းကစားရာ ညနေ ၆ နာရီမှ မနက် ၄ နာရီခန့်အထိ ကြာမြင့်ပြီးနောက် ထွန်းရီက နိုင်သည်။ မိုရှေးဒါယန်းက စစ်ဗိုလ်ချုပ်ဖြစ်နိုင်ကြောင်း အားပေးချီးကျူးခဲ့သည်။

၁၉၆၆ ခုတွင် ကယားလက်နက်ကိုင်တပ်ရင်း (၁) ၌ ဗိုလ်မှူးအဆင့်ဖြင့် တပ်ရင်းမှူး၊ ၁၉၆၉ ခု၌ ဗမာ့လက်နက်ကိုင်တပ်ရင်း (၅) တွင် ဒုတိယဗိုလ်မှူးကြီးအဆင့်ဖြင့် တပ်ရင်းမှူး၊ ၁၉၇၀ ပြည့်တွင် အရှေ့ပိုင်းတိုင်းစစ်ဌာနချုပ်၌ ဗိုလ်မှူးကြီးအဆင့်ဖြင့် ဒုတိယတိုင်းမှူး ဖြစ်ခဲ့သည်။ ဒုတိုင်းမှူးဖြစ်သည့်အတွက် လမ်းစဉ်ပါတီ၏ ဗဟိုကော်မတီဝင်လည်း ဖြစ်လာသည်။ ၁၉၇၁ ခု၌ နာမည်ကျော် ကွမ်းလုံ ရက် (၄၀) တိုက်ပွဲကို ကြီးကြပ်ခဲ့သည်။

၁၉၇၆ ခုတွင် ဗိုလ်မှူးချုပ်၊ ၁၉၇၈ ခုတွင် ကြည်းစစ်ဆင်းရေးအထူးအဖွဲ့မှူး၊ ၁၉၇၉ ခုတွင် ဗိုလ်ချုပ်၊ ၁၉၈၀ ပြည့် ဩဂုတ်လ ၆ ရက်တွင် ဒုတိယကာကွယ်ရေးဦးစီးချုပ်၊ ၁၉၈၂ ခုတွင် ဒုတိယဗိုလ်ချုပ်ကြီး၊ ၁၉၈၃ ခုတွင် နိုင်ငံတော်ကောင်စီဝင်အဖြစ် ရာထူးနေရာများ အဆင့်ဆင့်တိုးတက်ခဲ့ပြီးနောက် ၁၉၈၅ ခုတွင် အငြိမ်းစားယူသည်။

နိုင်ငံရေးလမ်းကြောင်း
---------------------

၁၉၈၅ တွင် လမ်းစဉ်ပါတီ၏ ဗဟိုကော်မတီဝင်အဖြစ် ဆက်နေရသည်။ ၁၉၈၈ ခုတွင် အထွေထွေအတွင်းရေးမှူးဖြစ်လာသည်။

တိုင်းရင်းသားစည်းလုံးညီညွတ်ရေးပါတီ (တစည) ဖွဲ့သည်နောက် ဗဟိုကော်မတီဝင်အဖြစ် ပါခွင့်ရသည်။

၁၉၉၃-၂၀၀၇ ကာလ၌ အမျိုးသားညီလာခံ အခြေခံဥပဒေရေးဆွဲရာ၌ တစညကိုယ်စားလှယ်အဖြစ် ပါဝင်သည်။ 

၂၀၁၀ ပြည့်မှသည် ကွယ်လွန်သည်အထိ တစညပါတီဥက္ကဋ္ဌဖြစ်သည်။

မိသားစုဘဝ
---------

ဇနီးဖြစ်သူနှင့် သားသမီး ၆ ယောက်ထွန်းကားသည်။

ဘဝနိဂုံး
--------

၂၀၁၄ ခု၊ ဧပြီလ ၄ ရက်တွင် ရွှေဂုံတိုင်အထူးကုဆေးခန်း၌ လူကြီးရောဂါနှင့် လွန်သည်။

ကိုးကား
-------
*ကြေးနန်း* စကားလုံး ( ရှေးဂရိ မှ τῆλε ( *têle* ) 'အကွာအဝေး' နှင့် γράφειν ( *gráphein* ) 'to write') ကို semaphore ကြေးနန်းကို ပြင်သစ် တီထွင်သူ Claude Chappe က ပထမဆုံးတီထွင်ဖန်တီးခဲ့ခြင်းဖြစ်ပြီး *semaphore* ဟူသော စကားလုံးကို ဖန်တီးခဲ့သူဖြစ်သည်။ 

ကြေးနန်းဆိုသည်မှာ အဝေးကြီးမှ မက်ဆေ့ချ်များ ပေးပို့ခြင်း နှင့် လက်ခံခြင်းအတွက် ဖြစ်သော ကြေးနန်းအတွက်ကိရိယာတစ်ခုဖြစ်သည်။ ယခုအခါ *ကြေးနန်း* တစ်ခုတည်းဟူသော စကားလုံးသည် ယေဘူယျအားဖြင့် လျှပ်စစ်ကြေးနန်းကို ရည်ညွှန်းသည်။ ကြိုးမဲ့ကြေးနန်းဆိုသည်မှာ ကြေးနန်းကုဒ်များဖြင့် ရေဒီယိုမှတစ်ဆင့် မက်ဆေ့ချ်များပေးပို့ခြင်းဖြစ်ပါသည်။

Chappe သုံးသောကျယ်ပြန့်သောအဓိပ္ပါယ်နှင့်ဆန့်ကျင်ဘက်၊ Morseသည် *ကြေးနန်း* ဟူသောအသုံးအနှုန်းကို အကွာအဝေးမှ မက်ဆေ့ခ်ျပို့ခြင်း *နှင့်* မှတ်တမ်းတင်သည့်စနစ်များတွင်သာ တင်းကြပ်စွာအသုံးချနိုင်သည်ဟု စောဒကတက်ခဲ့သည်။ မက်ဆေ့ချ်ပို့ရုံမျှဖြင့် ၎င်းကို *semaphore*နှင့် ခွဲခြားထားရန်ဖြစ်သည်။ ဥပမာအားဖြင့် မီးခိုးအချက်ပြမှုများကိုကြေးနန်းမဟုတ်ဘဲ Semaphore ဟု ယူဆရမည်ဖြစ်သည်။ Morse ၏ အဆိုအရ Pavel Schilling သည် အစောဆုံး လျှပ်စစ်ကြေးနန်းများထဲမှ တစ်ခုကို တီထွင်ခဲ့သည့် 1832ခုနှစ်မှ စတင်ခဲ့သည် ။ 

Morse ကုဒ်ကို အသုံးပြု၍ လျှပ်စစ်ကြေးနန်း အော်ပရေတာ သို့မဟုတ် ကြေးနန်း စာရိုက်သူတစ်ဦးမှပေးပို့သော ကြေးနန်းစာတစ်စောင်ကို ကြေးနန်းစာဟု ခေါ်သည်။ ကေဘယ်လ်ဂရမ်သည် ရေငုပ်သင်္ဘောကြေးနန်းကြိုးဖြင့် ပေးပို့သည့် မက်ဆေ့ဂျ်ဖြစ်ပြီး၊  မကြာခဏ "ကေဘယ်" သို့မဟုတ် "ဝိုင်ယာ" ဟု အတိုချုံးထားသည်။ နောက်ဆက်တွဲ -gram သည် ရှေးဂရိဘာသာမှ ဆင်းသက်လာခြင်းဖြစ်သည်- γραμμα ( *gramma* ) ဆိုသည်မှာ ရေးထားသောအရာကို ဆိုလိုသည်၊ ဆိုလိုသည်မှာ ကြေးနန်းဆိုသည်မှာ အဝေးကရေးထားသော အရာနှင့် cablegram ဆိုသည်မှာ ကေဘယ်ကြိုးဖြင့် ရေးထားသော အရာဖြစ်ပြီး၊ ကြေးနန်းဆိုသည်မှာ အဝေးက ရေးသားခြင်းလုပ်ငန်းစဉ်ကို ဆိုလိုသည်။

နောက်ပိုင်းတွင် Telex သည် တယ်လီဖုန်းကွန်ရက်တစ်ခုနှင့်ဆင်တူသော တယ်လီပရင်တာ များ၏ ကွန်ရက်ပြောင်းထားသော Telex ကွန်ရက်မှ ပေးပို့သည့် မက်ဆေ့ချ်ဖြစ်သည်။

ကြေးနန်းဓာတ်ပုံ သို့မဟုတ် ဝါယာကြိုးပုံသည် အဝေးမှ ကြေးနန်းဖြင့် ပေးပို့သော သတင်းစာပုံဖြစ်သည်။ သံတမန် ကြေးနန်း ကြေးနန်း ဟုလည်း လူသိများသော သံတမန် ကေဘယ်လ်သည် သံတမန် မစ်ရှင်နှင့် ၎င်း၏ မိခင် နိုင်ငံ နိုင်ငံခြားရေး ဝန်ကြီးဌာန တို့ အကြား လျှို့ဝှက် ဆက်သွယ်မှု တစ်ခု ဖြစ်သည်။   ထုတ်လွှင့်မှုအတွက် အသုံးပြုသည့်နည်းလမ်းကို မခွဲခြားဘဲ ကြေးနန်းသို့မဟုတ်ကေဘယ်ကြိုးများ ဟုခေါ်သည်။

ကိုးကား
-------

1. ↑  Groundbreaking Scientific Experiments, Inventions & Discoveries of the 18th Century, Jonathan Shectman, p172
2. ↑  Samuel F. B. Morse, *Examination of the Telegraphic Apparatus and the Processes in Telegraphy* Archived 27 October 2022 at the Wayback Machine. pages 7–8, Philp & Solomons 1869 OCLC 769828711.
3. ↑  Cablegram - Definition of cablegram by Merriam-Webster။ *merriam-webster.com*။
4. ↑   
You must specify ***archiveurl=*** and ***archivedate=** when using {{cite news}}. Available parameters:*
တမ်းပလိတ်:Cite news/doc/parameterlist
"1,796 memos from US embassy in Manila in WikiLeaks 'Cablegate'"၊ 29 November 2010။ Archived from the original on 29 November 2010။
5. ↑  Definition of "cable", *The Macquarie Dictionary*။ Australia။ 1997။
လိင်စိတ် နိုးထခြင်း (sexual arousal) သည် လိင်ဆက်ဆံရန် အသင့်ရှိသော အခြေအနေကို ခေါ်ဆိုခြင်းဖြစ်ပြီး လိင်ဆက်ဆံရန် လိုလားလျက် ရှိသည်။

လူ၏ လိင်စိတ် နိုးထခြင်း
-----------------------

လူတို့ လိင်စိတ် နိုးထသောအခါ ယောက်ျား လိင်တံတွင် သွေးများ ပိုမိုဝင်ရောက်လာပြီး လိင်တံတင်းမာခြင်း ဖြစ်လာသည်။ ၎င်းသည် ယောက်ျားတို့တွင် အမြင်သာဆုံးနှင့် အယုံကြည်ရဆုံး လက္ခဏာ ဖြစ်သည်။ မိန်းမတို့တွင် ယောနိတွင် ဖြစ်ပေါ်လာနိုင်သော လိင်ဆက်ဆံခြင်း အတွက် အရေကြည်များ အလိုလို စွက်ပေးသည်။ အခြား သတ္တဝါများနှင့်မတူ လူသည် တစ်နှစ်ပါတ်လုံး လိင်စိတ် နိုးထခြင်း ဖြစ်ပေါ်နိုင်သောကြောင့် လူတွင် မိတ်လိုက်ရာသီ မရှိချေ။ လိင်ပညာရှင် David Schnarch က ရိုးသားသော လူနှစ်ဦး လိင်အပြုအမူကို ကြည့်ယုံဖြင့်ပင် ထိုသူများ လိင်စိတ် ပြင်းထန်စွာဖြစ်ပေါ်မှုကြောင့် လိင်စိတ် နိုးထခြင်းဖြစ်နိုင်သည်ဟုဆိုသည်။ သာမန် အခြောက်မဟုတ်သော ယောက်ျားတို့သည် မိန်းမ၏ ကိုယ်လုံးတီး သို့မဟုတ် တဝက်ကို မြင်သည်ပင်လျှင်ပင် လိင်စိတ် နိုးထခြင်း ဖြစ်နိုင်သည်။ သင့်တင့်လျောက်ပတ်သော လှုံဆော်မှုကိုပေးပါက လိင်စိတ် နိုးထခြင်းမှတဆင့် လိင်အထွတ်အထိတ် အထိ ဖြစ်နိုင်သည်။

လိင်စိတ် နိုးထစဉ် ရုပ်ပိုင်းဆိုင်ရာပြောင်းလည်းခြင်းတို့မှာ-

| မိန်းမတို့တွင် | ယောက်ျားတို့တွင် |
| --- | --- |
| * နို့အုံ ကြီးလာသည်
* နို့သီးခေါင်း တောင့်လာသည်
* ယောနိတွင် အရေကြည်ထွက်လာသည်
* ယောနိကြီးထွားလာသည်
* သွေးများဖြင့် မိန်းမအင်္ဂါ အစေ့ တောင့်လာသည်
* ဆီးခုံ မြင့်တက်လာပြီး မိန်းမအင်္ဂါဇာတ် ကျယ်လာသည်
* မိန်းမအင်္ဂါဇာတ် အတွင်း နှုတ်ခမ်းနှင့် အပြင် နှုတ်ခမ်းများ အရောင်၊ ပုံသဏ္ဌာန် နှင့် အရွယ်အစား ပြောင်းလာသည်။
 | * သွေးများဖြင့် ယောက်ျား လိင်တံ တောင့်လာသည်
* ယောက်ျား လိင်တံရှိ သွေးကြောများ ထင်ရှားစွာ ပေါ်လာသည်
* ရှေ့အရေပြား ကြုံ၍ တိုကာ ငုတ်နေသော ကွမ်းသီးခေါင်း ပေါ်လာသည်
* အရေကြည်ထွက်လာသည်
* ဝှေးစေ့တင်းလာသည်
* ဝှေးစေ့ အပေါ်ကပ်လာသည်
* Scrotum အရေပြား ထူအမ်းလာသည်
 |

ကိုးကား
-------

1. ↑  Human Sexuality - MSN Encarta။ 6 December 2008 တွင် မူရင်းအား မော်ကွန်းတင်ပြီး။  24 August 2009 တွင် ပြန်စစ်ပြီး။

လီး
---

လီး
စွံပလွံပင်ပေါ်မှ အသီးများ
စွန်ပလွံပင်သည် အုန်းပင် ထန်းပင်မျိုးတို့တွင် ပါဝင်၍၊ 
ရာသီဥတု ပူပြင်းခြောက်သွေ့ လွန်းသောအရပ်တွင် ပေါက် 
ရောက်သည်။ ထို့ကြောင့် ရှေးပဝေသဏီမှစ၍၊ တူးမြောင်းများဖြင့် 
ရေသွင်း စိုက်ပျိုးနိုင်သော အာဖရိကတိုက် မြောက်ပိုင်းနှင့် 
အာရှတိုက်ရှိ သဲကန္တာရအရပ်များတွင် စွန်ပလွံပင်ကို အထူး 
တစ်လည် စိုက်ပျိုးခဲ့ကြသည်။

  

ရှေးရှေးကစ၍ ထိုအရပ်ဒေသများတွင်နေထိုင်ကြသူတို့သည်
စွန်ပလွံသီးကိုနေ့စဉ်စားသုံးရန်အစာအဖြစ် သုံးစွဲခဲ့ကြသည်။
စွန်ပလွံသား ကိုလည်း အခြားသစ်သား များနည်းတူ
အမျိုးမျိုး အသုံးချခဲ့ကြသည်။ ပူပြင်းခြောက်သွေ့သော
ဒေသများတွင် စွန်ပလွံပင်များသည် အပန်းဖြေရန်
အရိပ်ကောင်းပေးကြပေသည်။ အာရေဗျသဲကန္တာရနှင့်
ဆဟားရား သဲကန္တာရများတွင်ရှိသော အိုအေးစစ် 
ခေါ် စိမ့်စမ်းပေါ်ထွက်ရာ ကန္တာရရိပ်သားများ၌ စွန်ပလွံပင်များ 
ကို စိုက်ပျိုးနိုင်၍သာ လူများ နေထိုင်နိုင်ပေသည်။ အီဂျစ်တစ် 
နိုင်ငံတည်း၌ စွန်ပလွံပေါင်း ၅ သိန်းကျော်မျှရှိသည်။

စွန်ပလွံပင်သည် လှပတင့်တယ်သော သစ်ပင်မျိုးဖြစ် 
သည်။ ပင်စည်မှာ ဖြောင့်မတ်ရှည်လျား၍ အပင်ထိပ်မှာသာ 
အရွက်များဝေဆာလေသည်။ ပင်စည်အမြင့် ပေ ၆ဝ မှ ပေ 
၈ဝ အထိရှိသည်။ ပင်စည်၏ အခေါက်သည် ကြမ်းထော်သည်။ 
ငှက်တောင်သဖွယ်ဖြစ်သော အရွက်များသည် အလျား ၁ဝပေမှ 
ပေ ၂ဝ အထိ ရှိသည်။ စွန်ပလွံပင်သည် အသက်ရှည်သော 
သစ်ပင်ဖြစ်ရာ နှစ်ပေါင်း တစ်ရာကျော်အထိ နှစ်စဉ်ဆက်ကာ 
အသီးများသီးလေ့ရှိသည်။ အသီးကို အမှည့်အတိုင်းဖြစ်စေ၊ 
အခြောက်လှန်း၍ဖြစ်စေ စားသုံးကြသည်။ အချို့အသီးခိုင်ကြီး 
များတွင် တစ်ခိုင်လျှင် အသီးပေါင်း ၁ဝဝဝ ကျော်ပါ၍ အလေး 
ချိန်အားဖြင့် ပေါင် ၂ဝ ကျော်မျှ ရှိသည်။ အီရတ်နိုင်ငံသည် 
ကမ္ဘာပေါ်တွင် စွန်ပလွံ အများဆုံး စိုက်ပျိုးသော တိုင်းပြည်ဖြစ် 
ရာ ဥရောပတိုက်နှင့် အမေရိကတိုက်များသို့ စွန်ပလွံသီး 
အမြောက်အမြား တင်ပို့လေသည်။ အမေရိကန်ပြည်ထောင်စု 
ကာလီဖိုးနီးယားပြည်နယ် တောင်ပိုင်း၌လည်း စွန်ပလွံပင်ကို 
စိုက်ပျိုးကြသည်။ ဥရောပတိုက်ရှိ မြေထဲပင်လယ်ကမ်းခြေတစ် 
လျှောက်၌ စွန်ပလွံပင်များကို အလှအပသက်သက် စိုက်ပျိုးကြ 
သည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၄)
**ခွင့်လွှတ်ခြင်း** Forgiveness သည် ကမ္ဘာသူ ကမ္ဘာသား သတ္တဝါအားလုံးတို့အား ချမ်းသာကိုပေးတတ်သောတရားဖြစ်သည်။ In Buddhism, forgiveness is seen as a practice to prevent harmful thoughts from causing havoc on one’s mental well-being. Buddhism recognizes that feelings of hatred and ill-will leave a lasting effect on our mind karma. Instead, Buddhism encourages the cultivation of thoughts that leave a wholesome effect. ဗုဒ္ဓ မြတ်စွာဘုရား နှင့် ဗုဒ္ဓဘာသာ ၏ မေတ္တာတရား နှင့် ခွင့်လွှတ်ခြင်း လမ်းစဉ်သည် ကမ္ဘာပေါ်တွင်အလွန်ကျော်ကြားလှသည်။ 

လူသားတိုင်း သည်းခံခြင်း ခွင့်လွှတ်ခြင်းတရား ပြည့်စုံနိုင်စေရန် လူသားတိုင်း မေတ္တာ တရားတို့ကို ဖြည့်ဆည်းထားရန် လိုအပ် ပါသည်၊၊ ဗုဒ္ဓ မြတ်စွာဘုရား နှင့် ဗုဒ္ဓဘာသာ ၏ ပါရမီဆယ်ပါး တွင် ခန္တီပါရမီ (သည်းခံခွင့်လွှတ်မှုကို ဖြည့်ကျင့်ခြင်း) ပါဝင်သည်၊၊ နာယက ပြုလုပ်သူတို့ လိုက်နာရမည့် နာယကဂုဏ် ၆-ပါး နှင့် မင်းကျင့်တရား (၁၀)ပါး တွင် ခွင့်လွှတ်ခြင်း သည်းခံခြင်း(ခေါ်) ခန္တီတရားများ ထားရှိရခြင်းပါဝင်သည်၊၊

ပြင်ပလင့်ခ်များ
---------------

* ဗုဒ္ဓဘာသာအကြောင်း
* ဒေါက်တာ မင်းတင်မွန် ၏ ဗုဒ္ဓဘာသာအကြောင်း Archived 4 March 2017 at the Wayback Machine.
* မြို့မ-မြင့်ကြွယ် ၏ အမြင့်မြတ်ဆုံးသော မြတ်စွာဘုရား Archived 7 August 2013 at the Wayback Machine.
* မြို့မ-မြင့်ကြွယ် ၏ Buddhism Is a Real True Scientific Religion because..
* မြို့မ-မြင့်ကြွယ် ၏ ခွင့်လွှတ်ခြင်းနှင့် မေတ္တာတရား

ကျမ်းကိုး
---------

1. ↑
**နှမလက်လျှော့နေလေတော့** ကို ရှင်မဟာရဋ္ဌသာရ ရေးဖွဲ့ခဲ့သည်။ ကဗျာအမျိုးအစားမှာ ပိုဒ်စုံရတု ဖြစ်သည်။

အရေးအသား
--------

ရှင်မဟာရဋ္ဌသာရသည် ကိုရင်ဘဝတွင် ချစ်သူရည်းစား ရှိ၏။ ပညာပြည့်စုံပါက အိမ်ရာထူထောင်ရန် ရည်ရွယ်ထား၏။ သို့ပါသော်လည်း ဆရာဖြစ်သူက လောကီတွင်နေခြင်းထက် လောကုတ္တရာတွင် နေခြင်းသည် ပို၍မြတ်ကြောင်း၊ စာတော်သူတစ်ဦးဖြစ်သည့်အတွက် လောကုတ္တရာတွင် နေထိုင်ပါက ပို၍ အကျိုးရှိပြီး သာသနာအကျိုးကို သယ်ပိုးရာတွင် ပို၍ ကောင်းမည်ဖြစ်ကြောင်း ပြောပြဆုံးမ၏။ ရှင်မဟာဋ္ဌသာရလည်း ဆရာ့စကားနားထောင်ကာ ရဟန်းအဖြစ်နှင့် နေထိုင်မည်ဖြစ်ကြောင်း ပြော၏။ ချစ်သူအား မိမိကို မမျှော်လင့်တော့ရန် **နှမလက်လျှော့နေလေတော့** ပျို့ ကို ရေးသားခဲ့သည်။

နှမလက်လျှော့နေလေတော့
--------------------

၁။ ပုရေနိသင်၊ ဆက်တိုင်းကြင်၍၊ အိမ်ရှင်အစစ်၊ ငယ်ကျွမ်းချစ်နှင့်၊ ထပ်ရစ်လက်သင်၊ ထုံးစတွင်၌၊ သွေးငင်ကြမ္မာ၊ ဝါသနာကြောင့်၊ ဆရာမိဘ၊ ကွပ်ဆုံးမလည်း၊ ချစ်စထုံးနှောင်၊ ပျော်ရအောင်ဟု၊ သန်းခေါင်မဟူ၊ အတူယှဉ်တွဲ၊ သန်လွှဲမခန့်၊ ကိုယ်သက်စွန့်၍၊ ဝေးဓွန့်ခရီး၊ ချုံကြီးတောအုံ၊ ဝါးရုံဝါးထွေး၊ သစ်ကျားဘေးကို၊ မတွေးဆံဖျား၊ မလေးစားတည့်၊ တရားသံဝေ၊ အောက်မေ့ချေသော်၊ ကြေးငွေဂဟေ၊ မစပ်လေသို့၊ စာပေတတ်ပွန်၊ သီလက္ခန်နှင့်၊ ကျမ်းဂန်သိမြောက်၊ ပဉ္ဇင်းရောက်က၊ ထပ်လောက်ကျင့်ဖွယ်၊ ရှေးသောနှယ်ကို၊ အဘယ်ကြိုးစားရှာလေတော့မည်**။**

  

၂။ လူမြေထိတွင်၊ ဘက်မမြင်သား၊ သန့်စင်ငယ်က၊ လက်တော်လှနှင့်၊ ချိန်းချစေ့ရေး၊ မှာစာခွေကို၊ စသေလိပ်ပြီး၊ ခင်းနှီးကွတ်ကျယ်၊ ပြောင်မျိုးခြယ်၍၊ ဆင်စွယ်ဝန်းယှက်၊ မွေးမက်ရက်သည်၊ အသက်တို့က၊ ဆက်လှာရလည်း၊ မူလသိက္ခာ၊ ဆုံးမစာနှင့်၊ ငါးဖြာဝိနည်း၊ စောင့်စည်းပညတ်၊ အပ်ထတသွား၊ ဆံတဖျားမျှ၊ မမှားအာရုံ၊ ကာမဘုံကို၊ မမြုံရချေ၊ သေငယ်သေစွ၊ ကမ္ပလွေရင်ပိုက်၊၊ တကိုက်လည်းကျွတ်၊ စာလက်လွတ်၍၊ ဖြစ်တတ်ဘိသည်၊ သင်္သာရှည်ခဲ့၊ ဖန်လည်ရဟတ်၊ တပတ်ပတ်လျှင်၊ အတနတ္ထဒုက္ခ၊ အနိစ္စလည်း၊ နှလုံးပူစွ၊ ပေးလှူစွန့်ကြ၊ သည်ဘဝတွင်၊ နှမလက်လျှော့ နေလေတော့ဟု၊ ချစ်ပေါ့မကြုံ၊ ညှိုးငယ်ပုံစွ၊ ရှက်ဟုံကြေးကြုပ်၊ ချမင်းတုပ်သို့၊ စိတ်ချုပ်မဖွင့်၊ ပျံလွင်မေတ္တာ၊ ကရုဏာနှင့်၊ တဏှာလောဘ၊ ဒေါသမြှေးထူ၊ ရမ္မက်မြူကို၊ **ဘယ်သူနှိုးရှာလေတော့မည်**။

  

၃။ ဆုပေသိချင်၊ ငယ်ကျွမ်းဝင်နှင့်၊ သို့ပင်တာရှည်၊ ပျော်ရမည်ဟု၊ ညောင်စည်သများ၊ မြို့ရှေ့ပါးဝယ်၊ ထင်ရှားကျော်ဟိုး၊ ရုက္ခစိုး၌၊ ပုဆိုးကြာညွန့်၊ ပိတ်လျှပ်ကွန့်တို၊ ဖြန့်၍တံ့ငယ်မည်မြွက်ဟ၊ နှုတ်သံမြနှင့်၊ ခက်မတစ်ထောင်၊ ပညောင်စောင့်တတ်၊ ရှင်နတ်မြတ်ကို၊ တိုင်မှတ်သေသေ၊ ပြုမိပေရှင့်၊ မကွေသစ္စာ၊ ဝါသနာကြောင့်၊ ရုပ်ဝါပျိုရွယ်၊ သနားဖွယ်ဘိ၊ ရှေးနှယ်ကြိုးကုပ်၊ ချမင်းတုပ်နှင့်၊ ခွက်မြုပ်ခါညီ၊ နာရီမောင်းချ၊ ဒေသနိမိတ်၊ သက်ကြီးဆိတ်လည်း၊ မမှိတ်မျက်တောင်၊ သည်းခေါင်ဆူလည်၊ ရှိလိမ့်မည်ဟု၊ လွမ်းသည်ထပ်ဆင့်၊ ဖူးချိန်သင့်ကို၊ **မျှော်လင့်ခိုးရှာလေတော့သည်**။

ကိုးကား
-------

1. ↑  ဒေါက်တာမွန်မွန်အောင် (ပို့ချသူ)။ *တောင်တွင်းရွှေပြည်ကဗျာနှင့် နှမလက်လျှော့နေလေတော့ကဗျာ လေ့လာချက် (chapter 9,10)*။ အဝေးသင်တက္ကသိုလ်။ event occurs at 06:35။ 27 June 2020 တွင် မူရင်း အား မော်ကွန်းတင်ပြီး။ 27 June 2020 တွင် ပြန်စစ်ပြီး။
2. 1 2  *သူရိယနေဝန်း (ဇူလိုင်လ ၈ ရက်၊ ၂၀၁၇)*။
အ.ထ.က (၁) ပုဇွန်တောင်
**အမှတ်(၁) အခြေခံပညာ အထက်တန်းကျောင်း ပုဇွန်တောင်**သည် ရန်ကုန်တိုင်းဒေသကြီး၊ ဗိုလ်တထောင်ခရိုင်ရှိ ပုဇွန်တောင်မြို့နယ် ၄၅ လမ်းနှင့် လမ်း ၅၀ကြား အနော်ရထာလမ်းမပေါ်  တွင် တည်ရှိသည်။ဤကျောင်း၏ အဆောက်အအုံသည် နှစ် ၁၀၀ကျော် သက်တမ်းရှိ၍  ရန်ကုန်မြို့၏ ထူးခြားသော မြို့ပြ အမွေအနှစ်များထဲမှ တစ်ခုအဖြစ် သတ်မှတ်ထားသည်။

### သမိုင်းအကျဉ်း

အမှတ်(၁) အခြေခံပညာ အထက်တန်းကျောင်း ပုဇွန်တောင် ၏ မူလအဆောက်အအုံအား  ရန်ကုန်တက္ကသိုလ် စာကြည့်တိုက် (အဆောက်အအုံဟောင်း) အပါအဝင် ရန်ကုန်မြို့ ရှိ အဆောက်အအုံများစွာ လှူဒါန်းခဲ့သော အလှူရှင်ဖြစ်သည့် ထင်ရှားသော စီးပွားရေးလုပ်ငန်းရှင် ပရဟိတသမား ဒေါက်တာ အက်စ် ရာမာနာသန်း ရက်ဒီးယား (Dr. S. Ramanatha Reddiar) က ဆောက်လုပ်လှူဒါန်းသည်။ အဆောက်အအုံကို အလှူရှင်ကိုယ်တိုင် ၁၉၁၇ မေလ ၃၁ တွင် အုတ်မြစ်ချကာ ၁၉၁၈ ဇွန် ၂၀ တွင် ဖွင့်လှစ်ခဲ့သည်။ ထိုကျောင်း၏ မူလအမည်မှာ အက်စ် သမ်ဘာရာ ရက်ဒီးယာ အထက်တန်းကျောင်း(S. Thambara Reddiar High School) ဖြစ်သည်။ လွတ်လပ်ပြီးခေတ်တွင် ပုဇွန်တောင် အထက်တန်းကျောင်းအဖြစ် အမည်ပြောင်းသည်။ယင်းနောက် အ.ထ.က (၁) ပုဇွန်တောင် အဖြစ် ထပ်မံပြောင်းလဲသည်။

၂၀၁၈ ဒီဇင်ဘာ ၂၀ တွင်  ၂၆ ခုမြောက် အပြာရောင်ကမ္ဗည်းပြားကို တပ်ဆင်သည်။

ကိုးကား
-------

 

1. ↑  ဗိုလ်အောင်ကျော်လမ်းနှင့် အ.ထ.က (၁) ပုဇွန်တောင်တို့တွင် အပြာရောင်ကမ္ဗည်းပြားများတပ်ဆင်။ *Mizzima Burmese* (၂၀ ဒီဇင်ဘာ ၂၀၁၈)။  ၂၄ ဖေဖော်ဝါရီ ၂၀၂၃ တွင် ပြန်စစ်ပြီး။
2. ↑  CULTURE & ENTERTAINMENTရန်ကုန်မြို့ဗိုလ်အောင်ကျော်လမ်း နှင့် အ.ထ.က (၁) ပုဇွန်တောင် တို့၌ အပြာရောင် ကမ္ဗည်းပြားများ တပ်ဆင်။ *ဆင်ဟွာသတင်း* (၂၀ ဒီဇင်ဘာ ၂၀၁၈)။  ၂၄ ဖေဖော်ဝါရီ ၂၀၂၃ တွင် ပြန်စစ်ပြီး။
ဗြိတိန် လစဉ်ကြေးပေး အကြောင်းအချက်မျှဝေရေး ဝန်ဆောင်မှုတမ်းပလိတ်:SHORTDESC:ဗြိတိန် လစဉ်ကြေးပေး အကြောင်းအချက်မျှဝေရေး ဝန်ဆောင်မှု

**ဥံးလီးဖန်** (အင်္ဂလိပ်: OnlyFans) သည် လန်ဒန်အခြေစိုက် အသင်းဝင်ကြေးယူ အကြောင်းအချက်မျှဝေရေး ဝန်ဆောင်မှုတခုဖြစ်ပြီး အကြောင်းအချက်များဖန်တီးသူတို့သည် အသင်းဝင်ကြေးသွင်းသူတို့ ပေးသောငွေကို ရယူခွင့် ရှိသည်။  အသင်းဝင်သူတို့ထံမှ လစဉ်ကြေးဖြင့် ငွေရနိုင်သည့်အပြင် အပိုဆုပေးစနစ်၊ တခါကြည့်တခါပေးစနစ်များလည်း ထည့်သွင်းပေးထားသည်။ 

ဝန်ဆောင်မှုတွင် ဂီတပညာရှင်များ၊ ကိုယ်ကာယကြံ့ခိုင်ရေးပညာရှင်များနှင့် အခြားစိတ်ဝင်စားဖွယ်ဗီဒီယို ဖန်တီးနိုင်သူများ ရှိသော်လည်း ဖန်တီးသူအများစုမှာ လိင်လုပ်သားများ ဖြစ်နေသည်။ ၂၀၂၁ ခု၊ ဩဂုတ်လ ၁၉ ရက်တွင် အောက်တိုဘာလမှစ၍ လိင်ပိုင်းဆိုင်ရာအကြောင်းအချက်များကို ဝက်ဘ်ဆိုက်ပေါ်မှ ဖယ်ရှားကာ နောင်တွင် အလားတူအကြောင်းအချက်မျိုး တင်၍ ငွေရှာခွင့်ပြုတော့မည်မဟုတ်ဟု ကြေညာချက်ထုတ်ပြန်ခဲ့ပြီးနောက် တစ်ပတ်အကြာမှာပဲကုမ္ပဏီ၏ CEOတင် စတုတ်ကလီ ဖြစ်သူက ကြေညာချက်အားရုပ်သိမ်းခဲ့ပြီး လိင်အသားပေး ရုပ်သံများအား ပြန်လည်မျှဝေခွင့်ပြုခဲ့သည်။

ကိုးကား
-------

1. ↑  "FENIX INTERNATIONAL LIMITED - company report". Dun & Bradstreet.
2. ↑  Jankowicz, Mia. "We spoke to a woman earning more than $100,000 a year selling explicit content on OnlyFans — this is exactly how she makes her money". *Business Insider*. Retrieved 13 May 2020.
3. ↑  Shaw, Lucas (19 August 2021). "OnlyFans to Block Sexually Explicit Videos Starting in October". *Bloomberg*. Retrieved 19 August 2021.
ဦးဝင်းမြင့်(တရားသူကြီး) သည် လက်ရှိ   ဧရာဝတီတိုင်းဒေသကြီးတရားလွှတ်တော် တရားသူကြီးချုပ်အဖြစ် တာဝန်ထမ်းဆောင်နေသူဖြစ်သည်။ ၎င်းကို ၂၀၂၂ ခုနှစ်၊ ဇန်နဝါရီ (၁၁) ရက်နေ့တွင် နိုင်ငံတော်စီမံအုပ်ချုပ်ရေးကောင်စီ က ခန့်အပ်ခဲ့သည်။သူသည် အငြိမ်းစား တပ်မတော်သားဘဝမှ တရားသူကြီး ဖြစ်လာသူဖြစ်သည်။

ပညာရေးနှင့်တပ်မတော်သားဘဝ
------------------------

ဦးဝင်းမြင့်သည် တပ်မတော်တွင်  ၁၉၈၁ ခုနှစ်မှ ၁၉၉၉ ခုနှစ်အထိ တာဝန်ထမ်းဆောင်ခဲ့သည်။ သူသည် ရန်ကုန်ဝိဇ္ဇာနှင့် သိပ္ပံတက္ကသိုလ်မှ ဥပဒေဘွဲ့ကို  ၁၉၈၅ ခုနှစ်တွင်ရရှိသည်။  ၁၉၉၉ ခုနှစ်တွင် ဗိုလ်ကြီးအဆင့်ဖြင့် အငြိမ်းစားယူကာ တရားရေးအရာရှိအဆင့်(၂)အဖြစ် တရားရေးဌာနသို့ ကူးပြောင်းလာသည်။၂၀၁၂ခုနှစ် အထိ တာဝန်ထမ်းဆောင်ခဲ့သည်။သူသည် ပြည်ထောင်စု တရားလွှတ်တော်ချုပ်၊ နေပြည်တော်တွင် ညွှန်ကြားရေးမှူးအဖြစ် နောက်ဆုံး တာဝန်ထမ်းဆောင်ခဲ့သည်။

တရားလွှတ်တော်တရားသူကြီးဘဝ
-------------------------

သူ့ကို သမ္မတဦး သိန်းစိန် က ဧရာဝတီတိုင်းဒေသကြီးတရားလွှတ်တော်တရားသူကြီးအဖြစ် အဆိုပြုခဲ့ပြီး ဧရာဝတီတိုင်းလွှတ်တော် ကလက်ခံသည့်အတွက် ၂၀၁၂ ခုနှစ်၊ သြဂုတ်လတွင် ဧရာဝတီတိုင်းတရားလွှတ်တော်တရားသူကြီး တစ်ဦး ဖြစ်လာသည်။ တရားလွှတ်တော်တရားသူကြီးအဖြစ် ၁၀နှစ်ကျော် ထမ်းဆောင်ပြီး ၂၀၂၂ ခုနှစ်၊ ဇန်နဝါရီ (၁၁) ရက်နေ့တွင် နိုင်ငံတော်စီမံအုပ်ချုပ်ရေးကောင်စီ က ၎င်းအား ဧရာဝတီတိုင်းဒေသကြီးတရာလွှတ်တော် တရားသူကြီးချုပ် အဖြစ် ခန့်အပ်ခဲ့သည်။

မိသားစုဘဝ
---------

သူသည် အိမ်ထောင်သည် တစ်ဦး ဖြစ်သည်။

ကိုးကား
-------



1. ↑  ဧရာဝတီတိုင်းလွှတ်တော်က တိုင်းတရားသူကြီးချုပ်သစ် အတည်ပြု။ *Myanmar Now* (၂၆ နိုဝင်ဘာ ၂၀၂၀)။  ၂၄ ဩဂုတ် ၂၀၂၃ တွင် ပြန်စစ်ပြီး။
2. ↑  ဧရာဝတီတိုင်းဒေသကြီးတရားလွှတ်တော် တရားသူကြီးချုပ် ဦးဝင်းမြင့်။ *ဧရာဝတီတိုင်းဒေသကြီးတရားလွှတ်တော်*။  ၂၄ ဩဂုတ် ၂၀၂၃ တွင် ပြန်စစ်ပြီး။
3. ↑  မော်လမြိုင်ကျွန်းမြို့၌ မြို့နယ်တရားရုံးအဆောက်အဦးသစ် စတင်ဖွင့်လှစ်။ *Yangon Media Group* (၂၁ မေ ၂၀၂၂)။  ၂၄ ဩဂုတ် ၂၀၂၃ တွင် ပြန်စစ်ပြီး။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

  

Zapya (Kuai Ya/快牙in Chinese) သည် စက်ပစ္စည်းတစ်ခုမှ တစ်ခုသို့ ဖိုင်များမျှဝေသည့် အသုံးချဆော့ဖ်ဝဲတစ်ခုဖြစ်သည်။ ၎င်းသည် အစပိုင်းတွင် တရုတ်ဈေးကွက်တွင် စတင်ခဲ့သည်။ နောက်ပိုင်းတွင် အိမ်နီချင်းနိုင်ငံများဖြစ်သည့် မြန်မာ၊ ပါကစ္စတန်၊ အိန္ဒိယ နိုင်ငံများသို့ ပျံ့နှံသွားသည်။ ၎င်းကို စက်လည်ပတ်မှုစနစ် (OS) များစွာတွင် အသုံးပြုနိုင်သည်။

Wang Xiao Dong, Steve Gu, နှင့် Shanping တို့သည် Zapya ကို ဒီဇိုင်းဆွဲခဲ့ကြသည်။ ၎င်းဆော့ဖ်ဝဲသည် အင်တာနက်လိုင်း ကောင်းမွန်မှု မရှိသော နိုင်ငံများရှိ အသုံးပြုသူများကို အင်တာနက် မပါဘဲ ဖိုင်များကို မျှဝေရန် နှင့် ကူးပြောင်းရန် ထုတ်လုပ်ထားသည်။ အသုံးပြုသူတစ်ယောက်သည် Wi-Fi hotspot ဖန်တီးထားပြီး အခြားအသုံးပြုသူ(စက်များ) က ၎င်းကို ချိတ်ဆက်ကာ အသုံးပြုနိုင်သည်။.

ကိုးကား
-------

1. ↑  The Facebook-Loving Farmers of Myanmar - The Atlantic
2. ↑  Digital in 2016 - We Are Social။ 9 March 2021 တွင် မူရင်းအား မော်ကွန်းတင်ပြီး။  28 April 2017 တွင် ပြန်စစ်ပြီး။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

အရှင်မေတ္တေယျ၏လျှောက်ထားချက်အရ တိဿလုလင်အား မေထုန် အကျင့်ကို ပြုကျင့်သူ၏အပြစ်ကိုးပါးနှင့် မေထုန်အကျင့်သည် အရိယာတို့၏ အကျင့် မဟုတ်၊ ယုတ်ညံ့သော ပုထုဇဉ်၏အကျင့်ဖြစ်ပုံ၊ ဝိဝေကအကျင့်သည်သာ အရိယာတို့၏ အကျင့်ဖြစ်ပုံကို ဘုရားရှင် ဟောတော်မူသည့်သုတ်။

အဋ္ဌကထာ၌ တိဿနှင့် မေတ္တေယျဟု သူငယ်ချင်းနှစ်ယောက်အကြောင်းနှင့် ဖွင့်သင့်သောပုဒ်တို့ကို ဖွင့်ပြထားပါသည်။ မေတ္တေယျသည် ထိုနှစ်မှာပင် ရဟန္တာဖြစ်ပုံ၊ တိဿသည် လူထွက်ပြီး ဤဒေသနာတော်အဆုံး၌ သောတာပန်အရိယာသာဝက ဖြစ်၍ ရဟန်းပြုပြီး မကြာမီ ရဟန္တာဖြစ်ပုံကို ဖွင့်ပြထားပါသည်။

ဤသုတ်ကို မဟာနိ၊၁၀၇-၁၂၄။ မဟာနိ၊ဋ္ဌ၊၂၂၆-၂၄၅။တို့၌ အရှင်သာရိပုတ္တရာထေရ်နှင့် မဟာနာမထေရ်တို့ ဖွင့်ဆိုထားကြပါသည်။ မှတ်သားဖွယ် များစွာ ပါရှိပါသည်။


---

 တိဿမေတ္တေယျသုတ်၊ တိဿ-အမည်ရှိသူနှင့် တိဿမေတ္တေယျ-အမည်ရှိသူမိတ်ဆွေ ၂-ဦးတို့ ဘုရားရှင်အထံ၌ ရဟန်းပြုကြရာ တိဿ မေတ္တေယျ-သည် ရဟန်းတရားပွါးများစေ၍ မကြာမြင့်မီ ရဟန်းကိစ္စပြီး၏။ တိဿ-ကား လူထွက်၍ လူ့ဘောင်၌ မွေ့လျော်ပျော်နေ၏။ တနေ့သ၌ တိဿမေတ္တေယျထေရ်သည် ချစ်မိတ်ဆွေ တိဿ-ကို ခေါ်ခဲ့၍ ဘုရားရှင် အထံ၌ "မေထုနမနုယုတ္တဿ" စသည်ဖြင့် ကာမဂုဏ်မေထုန်၌ ပျော်မွေ့သူ၏အပြစ်ကို ဟောပြရန် လျှောက်ရာ စာသင်မှု, ဘာဝနာပွါးမှုတို့ကို တာဝန်ပြုလုပ် အားထုတ်ကျင့်သုံးခြင်း ဟူသော ရဟန်းကိစ္စမှ ဖဲခွါ ပြန်ဆုတ်လျက် မေထုန်မှုကို ဓုရပြုလုပ် အားထုတ် ကျင့်သုံးသော (မေထုနမနုယုတ္တ) ရဟန်း လူထွက်၌ မိမိ လက်ရှိဖြစ်ခဲ့သော စာသင်မှု ပရိယတ္တိသာသနာ့တာဝန်ကွယ်ပခြင်း, ဘာဝ နာပါးမှု ပဋိပတ္တိ သာသနာ့တာဝန် ကွယ်ပခြင်း ပါဏဃာတ-အဒိန္နာဒါန-ပါရဒါရိက မုသာဝါဒ-သုရာပါန-ဟူသော မိစ္ဆာပဋိပတ်ကို ရဲရဲရင့်ရင့် ကျင့်သုံးခြင်းများနှင့် ဆင်ရိုင်း မြင်းရိုင်းပမာ နက်စွာသော ချောက်ကမ်းပါး ကျရောက်တတ်ခြင်း, ပုထုဇဉ်အများထဲ၌ ဟီနပုထုဇဉ်-ဟုအသမုတ်ခံရခြင်း, အထူးသဖြင့် အမိကြောင့်, နှမကြောင့်-စသည်ဖြင့် မုသား ပို၍ ပြောတတ်ခြင်း-စသော ရဟန်း လူထွက်အပြစ်များကို ဟောပြရာသုတ်။

### ကိုးကား

1. ↑  -သုတ္တနိ၊၄၀၆-၇။ သုတ္တနိ၊မြန်၊၃၈၃-၄။ သုတ္တနိ၊ဋ္ဌ၊၂၊၂၄၉-၂၅၂။
ခုဒ္ဒကနိကာယ၊ သုတ္တနိပါတ, ၄-အဋ္ဌကဝဂ္ဂ၊ သတ္တမသုတ်။
2. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
3. ↑  တိဿမေတ္တေယျသုတ္တ (န) [တိဿမေတ္တေယျ+သုတ္တ။ တိဿ+တိဿမေတ္တေယျ+သုတ္တ]
4. ↑  ခုဒ္ဒကနိကာယ၊ သုတ္တနိပါတပါဠိ၊ ၄-ဝဂ်၊ ၇-သုတ်။ သုတ္တနိ။၄ဝ၆-၇။ သုတ္တနိ၊ဋ္ဌ၊၂။၂၄၉-၂၅၂။ (-မဟာနိ။၁ဝ၇။ စူဠနိ၊ဋ္ဌ။၉။)
5. ↑  တိပိဋကအဘိဓာန် အတွဲ-၉
**အရှင်တိဿမေတ္တယျထေရ်**  သည်  မြတ်စွာဘုရား၏ သာသနာတော်ရှိ ရဟန်းတစ်ပါး ဖြစ်သည်။

 (၁) တိဿ-အမည်ရှိသူ (နှင့်) မေတ္တေယျ အမည်ရှိသူ (သူငယ်ချင်း ၂-ယောက်)။ (ယင်း-တွင် မေတ္တေယျ-သည် တိဿမေတ္တေ-ယျ-ဟု ခေါ်ဆိုအပ်သော်လည်း အမိအဖတို့ မှည့်ခေါ်အပ်သော တိဿ-အမည် မထင်ရှားပဲ အနွယ်အားဖြင့်လာသော မေတ္တေယျ-အဖြစ်ဖြင့်သာထင်ရှား၏။  

(၂) တိဿမေတ္တေယျ ထေရ်၊ အမည်အားဖြင့် တိဿ အနွယ်အားဖြင့် မေတ္တေယျ-ဟု ခေါ်ဆိုအပ်သောထေရ်၊ 

(က) သာဝတ္ထိပြည်သား တိဿ- ရဟန်းလူထွက်နှင့်အတူရဟန်းပြုသော တိဿ မေတ္တေယျ ထေရ်။

(ခ) ဗာဝရီပုဏ္ဏားရသေ့ ဆရာကြီး၏ တပည့် ဖြစ်သော တိဿ မေတ္တေယျ ထေရ်။

ဘဝဇာတ်ကြောင်း
-------------

### အကျိုးခံစားရခြင်း

### ဂေါတမမြတ်စွာဘုရားထက်ထက်

နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် အရှင်တိဿမေတ္တယျထေရ် အဖြစ်ဖြင့် အာသဝေါကုန်ခမ်း ရဟန္တာ ဖြစ်တော်မူ၏။

ဆက်စပ်ဖတ်ရှုရန်
---------------

တိဿမေတ္တေယျသုတ်

ကိုးကား
-------

1. 1 2  *ထေရာပဒါန်ပါဠိတော်၊ မေတ္တယျဝဂ်*။
2. ↑  တိဿမေတ္တေယျ (ပု) [တိဿ+မေတ္တေယျ]
3. ↑  သုတ္တနိ၊ဋ္ဌ၊၂၊၂၅၀။ မဟာနိ၊ဋ္ဌ၊၂၂၆။)
4. ↑   (၁) တိဿ-မေတ္တေယျာ နာမ ဒွေသဟာယာ။ သုတ္တနိ၊ဋ္ဌ၊၂၊၂၄၉၊ ၂၅၀။
5. ↑  (၂) (က) အာယသ္မာ တိဿမေတ္တေယျော ထေရော ဣမာ ဂါထာယော အဘာသိတ္ထ။ အပ၊၁။၃၉၉။ (-သုတ္တနိ။ ၄၀၆။ မဟာနိ။၁၀၇-၈။)
6. ↑   (ခ) တိဿ- မေတ္တေယျော (သုတ္တနိ။ ၄၃၁) တိ ဧကောယေဝ ဧသ နာမဂေါတ္တဝသေန ဝုတ္တော။ သုတ္တနိ၊ဋ္ဌ၊၂။၂၉၈။ (-စူဠနိ။၇၊၂၁၊၄ဝ-၁၊ ၁၉၇။ သုတ္တနိ၊ဋ္ဌ၊၂။၃ဝ၃။ စူဠနိ၊ဋ္ဌ။၉။ အံ၊ဋီ၊ ၂၊၁၃၂။)
**ပတ်ဝန်းကျင်ဆိုင်ရာပညာ - ESd (Environmental studies)**

  

**•** မေဂျာက 4နှစ်တက်ရပါတယ်၊ ဝိဇ္ဇာ/သိပ္ပံတွဲ ဖြစ်တဲ့အတွက် ecoသမားများလဲတက်လို့ရပါတယ်။

**•** တစ်နှစ်နဲ့တစ်‌နှစ် ခေါ်တဲ့အမှတ်တွေလဲမတူသလို၊တက္ကသိုလ်တစ်ခုနဲ့တစ်ခုအမှတ်တွေလဲမတူပါဘူး။

အနိမ့်ဆုံး 250 ကနေ စခေါ်ပါတယ်။

**•**နှစ်အလိုက်သင်ယူရတဲ့ ဘာသာတွေကမတူပါဘူး။

(Zoology, Environmental Physics,Botany, Environmental Law.....…) နှစ်အလိုက် minor အနေနဲ့သင်ယူရပါတယ်။

**\*\*\* အပေါ်ယံသာဖော်ပြသည်။ \*\*\***

**•** ESdမေဂျာသည် ခုယမှခေတ်ပေါ်လာသည်မဟုတ်၊

2014ခုနှစ်ထဲကပေါ်ခဲ့သော မေဂျာတစ်ခုဖြစ်သည်။

လူသိပ်မသိသေးသည်ကတစ်ကြောင်း၊မြန်မာနိုင်ငံမှာ ထဲထဲဝင်ဝင်မရှိသေးသည်ကတစ်ခု အမျိုးမျိုးကြောင့် ပေါ်လိုက်ပျောက်လိုက်ဖြစ်နေရသော မေဂျာတစ်ရပ်ဖြစ်နေသည်မှာ စိတ်မကောင်းစရာပါ။

**•**ယခု2022-2023 တက္ကသိုလ်ဝင်ခွင့်ရသူတွေအချို့ESdမေဂျာ ရရှိသူများ အနည်းငယ်တွေ့ရှိလာရတယ်။မေဂျာရတဲ့သူတွေကို မပြောင်းစေလိုပါဘူး။ ပြီးဆုံးသည်အထိတက်စေချင်တယ်။

**•**အလုပ်ကိုင်အခွင့်လမ်းအနေနဲ့ကြည့်မယ်ဆိုလျှင် ကျောင်းပြီးတာနဲ့တပြိုင်နက် အလုပ်တမ်းရနိုင်ပါတယ်။

**•**ကျောင်းတက်နေတဲ့အချိန်မှာ ကိုယ်ကြိုးစားရင် ကြိုးစားသလောက် အောင်မြင်မှုရရှိနိုင်ပါတယ်။

*နိုင်ငံလိုအပ်ချက်အရ မြန်မာနိုင်ငံမှာ ပတ်ဝန်းကျင်နဲ့ဆိုင်တဲ့အသိပညာပေးအစီစဉ်များနှင့်ပညာရှင်များစွာပေါ်ပေါက်ဖို့လိုနေပါတယ်*

•အထက်ဖော်ပြပါအကြောင်းအရာများသည် သိသလောက်ဖော်ပြခြင်းသာဖြစ်သည်။
**ဒေါ်လွင်လွင်အေးကျော်** (၁၉၆၂ ဖွား) သည် မြန်မာအမျိုးသမီးတရားသူကြီးဖြစ်သည်။သူမသည် လက်ရှိတွင် ပဲခူးတိုင်းဒေသကြီးတရားလွှတ်တော် တရားသူကြီးချုပ် အဖြစ်တာဝန်ထမ်းဆောင်နေသည်။

ပညာရေး
------

ရန်ကုန်တက္ကသိုလ် မှ ဥပဒေဘွဲ့ကို ၁၉၈၃ ခုနှစ်တွင် ရရှိသည်။၂၀၀၄ ခုနှစ်တွင် အပြည်ပြည်ဆိုင်ရာ ဥပဒေဒီပလိုမာ အပြင် ၂၀၀၇ ခုနှစ်တွင် ရန်ကုန်စီးပွားရေးတက္ကသိုလ်မှ ဖွံ့ဖြိုးရေးပညာမဟာဘွဲ့ ရရှိသည်။

ဝန်ထမ်းဘဝ
---------

၁၉၈၄ ခုနှစ်တွင် တရားရေးဌာနသို့ဝင်ရောက်ခဲ့ပြီး တရားရေးဝန်ထမ်းအဆင့်(၄)အဖြစ် စတင်တာဝန် ထမ်းဆောင်ခဲ့သည်။ သူမသည် ကလေးသူငယ်တရားသူကြီး ရာထူး အပါအဝင် တရားရုံးများတွင် အဆင့်ဆင့် ရာထူးတိုးမြှင့် ခန့်ထားခြင်းခံရသည်။ ထို့နောက် တရားရုံးချုပ်(ရန်ကုန်)တွင် တွဲဖက်ညွှန်ကြားရေးမှူး ၊ ရန်ကုန်တိုင်း ဒေသကြီးတရားလွှတ်တော်၊ တိုင်းဒေသကြီး တရားရေးဦးစီးမှူး၊ စစ်ကိုင်းတိုင်းဒေသကြီးတရားလွှတ်တော်၊ တိုင်းဒေသကြီး တရားရေးဦးစီးမှူး ၊ ရှမ်းပြည်နယ်တရားလွှတ်တော်၊ ပြည်နယ်တရားရေးဦးစီးမှူးအဖြစ် လည်းကောင်း အသီးသီး တာဝန်ထမ်းဆောင်ခဲ့သည်။

တရားလွှတ်တော်တရားသူကြီးဘဝ
-------------------------

ဒေါ်လွင်လွင်အေးကျော်သည် ပဲခူးတိုင်းဒေသကြီး တရားလွှတ်တော် တရားသူကြီးအဖြစ် ၂၀၁၆ ခုနှစ်၊ မေလ ၂၆ ရက်နေ့တွင် စတင်တာဝန်ပေးအပ်ခံရသည်။ ၂၀၂၁ ခုနှစ်၊ ဇွန်လ ၁၁ ရက်နေ့တွင် ပဲခူးတိုင်းဒေသကြီး တရားလွှတ်တော်တရားသူကြီးချုပ် ဖြစ်လာသည်။

ကိုးကား
-------


1. ↑  ပဲခူးတိုင်းဒေသကြီး တရားလွှတ်တော် တရားသူကြီးချုပ် ခန့်အပ်တာဝန်ပေး။ *MOI Myanmar* (၁၀ ဇွန် ၂၀၂၁)။  ၂၅ ဩဂုတ် ၂၀၂၃ တွင် ပြန်စစ်ပြီး။
2. ↑  ပဲခူးတိုင်းဒေသကြီးတရားလွှတ်တော်တရားသူကြီးများ။ *ပဲခူးတိုင်းဒေသကြီးတရားလွှတ်တော်ရုံး*။  ၂၅ ဩဂုတ် ၂၀၂၃ တွင် ပြန်စစ်ပြီး။
3. ↑  ၂၀၂၀ပြည့်နှစ်တရားရုံးနှစ်စသ်အစီရင်ခံစာ။ *ပဲခူးတိုင်းဒေသကြီးတရားလွှတ်တော်*။  ၂၅ ဩဂုတ် ၂၀၂၃ တွင် ပြန်စစ်ပြီး။
4. ↑  ပန်းတောင်းမြို့နယ်တရားရုံး အဆောက်အအုံသစ် ဖွင့်ပွဲကျင်းပ။ *Myanmar Digital News* (၁၈ ဇွန် ၂၀၂၂)။  ၂၅ ဩဂုတ် ၂၀၂၃ တွင် ပြန်စစ်ပြီး။
ကုန်ထုတ်ဓာတုဗေဒ ဆိုတာ 

Industrial Chemistry လို့ ခေါ်တဲ့ ကုန်ထုတ်ဓာတုဗေဒ ဘာသာရပ်ဟာ တချို့ လူတွေအတွက် အနည်းငယ် စိမ်းနေတဲ့ ဘာသာရပ် ဖြစ်နိုင်ပါတယ်။ တချို့ကလည်း တက္ကသိုလ်မှာ မေဂျာ လျှောက်တဲ့ အချိန်မှာ ဘာမှန်းမသိဘဲ ဒီမေဂျာ ကို ထည့်လျှောက်လိုက်တာလည်း ရှိပါတယ်။ ကုန်ထုတ်ဓာတုဗေဒ လို့ဆိုတဲ့နာမည် အတိုင်း ပဲ လူတွေ နေ့စဉ်အသုံးပြုတဲ့ လူသုံးကုန်ပစ္စည်းတွေ အစားအသောက်တွေ ဆေးဝါးတွေ ကို ထုတ်လုပ်မှု နည်းပညာ နဲ့ ဒီလို ကုန်ပစ္စည်းတွေ ထုတ်လုပ်နိုင်ဖို့ စက်ရုံ တစ်ရုံ ဘယ်လိုလည်ပတ် မယ်ဆိုတာတွေပါ ပါဝင်တာဖြစ်ပါတယ်။ ကုန်ပစ္စည်းတစ်ခု ဖြစ်လာဖို့ ကုန်ကြမ်းပစ္စည်းတွေ ရှာဖွေတာကနေစလို့ ပါဝင်ပစ္စည်းတွေ ရောနှောပေါင်းစပ် ပြီး အချောသတ် ထုတ်ပိုးမှု တွေနဲ့ ဈေးကွက် ထဲကို တင်ပို့ပေးနိုင်တဲ့ အထိ အဆင့်ဆင့် ပြုလုပ် ရတာပဲ ဖြစ်ပါတယ်။ ကုန်ထုတ်ဓာတုဗေဒ မေဂျာဟာ ဓာတုဗေဒ ရဲ့ ဘာသာရပ်ခွဲ တွေ အများကြီးထဲကမှ ဘာသာရပ်တစ်ခုပဲ ဖြစ်ပါတယ်။ ဒါ့အပြင် ကုန်ထုတ်ဓာတု ဗေဒဘာသာရပ် ဟာ ဓာတုဗေဒ သီအိုရီတွေပါဝင်တဲ့ Engineering ဘာသာရပ် ဆိုလည်း မမှားပါဘူး။ ကုန်ထုတ်ဓာတုဗေဒ ဘာသာရပ်ကို လေ့လာရာမှာ Science, Physical theories, Maths, Chemistry အပြင် Economics ဘာသာရပ်တွေကိုလည်း ထည့်သွင်း လေ့လာ ရလေ့ရှိပါတယ်။ ကုန်ထုတ်ဓာတုဗေဒ ဘာသာရပ်ကို မြန်မာနိုင်ငံမှေတာ့ ရန်ကုန် နဲ့ မန္တလေး မှာရှိတဲ့ ဝိဇ္ဇာ သိပ္ပံ တက္ကသိုလ် အသီးသီးမှာ တက်ရောက်လေ့လာနိုင်ပါတယ်။
**အဏုဇီဝ** ဟူသည် အဏုကြည့်မှန်ပြောင်းဖြင့်သာ မြင်နိုင်သော အင်မတန်သေးသည့် သက်ရှိများ ဖြစ်၏။ ယင်းအဏုဇီဝတို့ကို လေ့လာသည့်ပညာအား အဏုဇီဝဗေဒ ခေါ်သည်။

  

အဏုဇီဝကောင်တို့ကို ဘက်တီးရီးယား၊ မှို ၊ အကောင်အို၊ ပရိုတစ်၊ ဗိုင်းရပ် ဟူ၍ အုပ်စု ခွဲထားပြီး သက်ရှိအဖြစ် အစောဆုံးတွေ့ရသော သက်ရှိပုံစံများ ဖြစ်သည်။ ရှေ့ ၄ မျိုးမှာ သီးခြားဖြစ်စေ ကပ္ပါးကောင်အနေနှင့်ဖြစ်စေ နေနိုင်သည်။ ဗိုင်းရပ်မူကား ကပ္ပါးကောင်အဖြစ်သာ နေပြီး အခြားသက်ရှိတို့၏ ဆဲများကို ၎င်းတို့အဖြစ် ထပ်ပွားသည်။ 

အဏုဇီဝအများစုသည် ဆဲတလုံးကောင်များဖြစ်သည်။ သို့သော် အချို့သော ဆဲတလုံး ပရိုတစ်မျိုးကို လူတို့မျက်စိဖြင့် မြင်နိုင်သည်။ အချို့ ဆဲများကောင်မှာ အဏုကြည့်မှန်ပြောင်းဖြင့်သာ မြင်နိုင်သည်။

အဏုဇီဝတို့ကို အရည်ရှိသော နေရာတိုင်းတွင် တွေ့နိုင်သည်။ ရေပူစမ်းမှသည် သမုဒ္ဒရာကြမ်းပြင်ရှိ ကမ္ဘာ့ကျောက်လွှာအထိပင် ဖြစ်၏။ ထိုနေရာမျိုးတို့မှာ အကြမ်းခံသက်ရှိ (extremophile) တို့သာ နေနိုင်သည်။

အဏုဇီဝတို့မှာ အာဟာရပြောင်းလဲအသုံးချရာတွင် အရေးပါသည်။ အကြောင်းမှာ ယင်းတို့သည် အစာဖြိုခွဲသူအဖြစ် ရှိသောကြောင့်တည်း။ လေထဲမှာ နိုက်ထရိုဂျင်ကိုယူကာ အစာချေဖျက်သဖြင့် နိုက်ထရိုဂျင်သံသရာလည်စေရန်လည်း အရေးကြီး၏။ ပန်သိုဂျင် ခေါ် အန္တရာယ်ပြုအဏုဇီဝတို့မှာ အခြားသက်ရှိတို့သို့ ဝင်ကာ အစာချက်၊ မျိုးပွားခြင်းဖြင့် ရောဂါဖြစ်စေသည်။

အဏုဇီဝအကြောင်းပိုမိုသိလိုပါက အောက်တွင်ဖော်ပြထားသော အပြာရောင်အဏုဇီဝဗေဒ စာသားအားနှိပ်ပါ၊၊

အဏုဇီဝဗေဒ

ကိုးကား
-------
ဒေါက်တာမောင်ဒီကို ၁၉၃၂-ခုနှစ်၊ အောက်တိုဘာလ(၁၁)ရက်၊ စစ်ကိုင်းတိုင်း၊ ကန့်ဘလူမြို့နယ်၊ ဘုတ်တောကျေးရွာတွင် မွေးဖွားခဲ့သည်။ ဖခင် ဦးပုံနှင့် မိခင်ဒေါ်ကြိုင်တို့ ဖြစ်သည်။ 

ဒေါက်တာမောင်ဒီသည် ၁၉၄၉-ခုနှစ်တွင် မန္တလေးမြို့၊ စိန်ပီတာ အင်္ဂလိပ်အထက်တန်းကျောင်းမှ တက္ကသိုလ် ဝင်တန်းအောင်မြင်ခဲ့သည်။ ၁၉၄၉-ခုနှစ် မန္တလေးတက္ကသိုလ် ကောလိပ်ကျောင်း၌ ဆက်လက်ပညာသင်ကြားခဲ့သည်။ ၁၉၅၃-ခုနှစ်တွင် ရန်ကုန်တက္ကသိုလ်မှ ကျင်းပသော စာမေးပွဲများ ဖြေဆိုပြီး B.Sc ဘွဲ့ကို ဓာတုဗေဒ ဂုဏ်ထူးဖြင့် အထူးအဆင့် (Credit)ဖြင့် အောင်မြင်ခဲ့သည်။ ၁၉၅၃ မှ ၁၉၅၄ ထိ ရန်ကုန်ဓာတုဗေဒဌာနနှင့် မန္တလေးတက္ကသိုလ် ဓာတုဗေဒဌာနတို့တွင် သရုပ်ပြဆရာအဖြစ် တာဝန်ထမ်းဆောင်ခဲ့သည်။ 
ဒေါက်တာမောင်ဒီသည် နိုင်ငံတော်မှ ချီးမြှင့်သော နိုင်ငံတော် ပညာသင်ဆုကို ရရှိ၍ ၁၉၅၄ မှ ၁၉၅၈ ခုနှစ်ထိ လန်ဒန်တက္ကသိုလ် ရူပဓာတု 

ဗေဒ အထူးပြု Ph.D ဘွဲ့ကို ရရှိခဲ့သည်။ ထို့ပြင် အင်ပီရီးယယ် ကောလိပ်မှ ဘွဲ့လွန် ဒီပလိုမာ DIC ဘွဲ့ကိုရရှိခဲ့သည်။

၁၉၅၈-ခုတွင် မြန်မာပြည်ကို ပြန်လာပြီး မန္တလေးတက္ကသိုလ်၊ ဓာတုဗေဒဌာန၌ လ/ထ ကထိကအဖြစ် တာဝန်ထမ်းဆောင်သည်။ ၁၉၅၉-ခုနှစ်တွင် ကထိကဖြစ်လာပြီး ဆက်လက် အမှုထမ်းသည်။ ၁၉၇၁ မှ ၁၉၇၂-ခုထိ မကွေးဒီဂရီကောလိပ် ကျောင်းအုပ်ကြီး အဖြစ်တာဝန်ထမ်းဆောင်ခဲ့သည်။ ၁၉၇၂ မှ ၁၉၇၇-ခုထိ မော်လမြိုင် ဒီဂရီကောလိပ် ကျောင်းအုပ်ကြီး အဖြစ်တာဝန်ထမ်းဆောင်ခဲ့သည်။ ၁၉၇၇ မှ ၁၉၈၃-ခုနှစ်ထိ ရန်ကုန်တက္ကသိုလ် ပါမောက္ခချုပ် တာဝန်ထမ်းဆောင်ခဲ့သည်။ ၁၉၈၃ မှ ၁၉၈၈ ထိ ပညာရေးဝန်ကြီးဌာနတွင် ဒုတိယဝန်ကြီး တာဝန်ထမ်းဆောင်ခဲ့သည်။ 

တက္ကသိုလ် ပညာပဒေသာ ဂျာနယ်၊ တက္ကသိုလ် မဂ္ဂဇင်းများနှင့် မြန်မာနိုင်ငံ သုတေသနအသင်း ဂျာနယ်များတွင် စာတမ်း ဆောင်းပါးများ ရေးသားခဲ့သည်။ ဒု-ပညာရေးဝန်ကြီး တာဝန်မှ အငြိမ်းစားယူခဲ့ပြီးနောက် ရန်ကုန်တက္ကသိုလ်၌ ဓာတုဗေဒဌာန ပါရဂူဘွဲ့လမ်းညွှန် ကြီးကြပ်ရေးအဖွဲ့ အဖွဲ့ဝင်အဖြစ်၎င်း၊ ဓာတုဗေဒသင်ကြားရေးအဖွဲ့ အဖွဲ့ဝင်အဖြစ်၎င်း ဆောင်ရွက်ခဲ့သည်။

ဘဝနိဂုံး
--------

ဒု-ပညာရေးဝန်ကြီး(ငြိမ်း) ဒေါက်တာမောင်ဒီ အသက် (၈၂) နှစ်သည် ၉.၁၁. ၂ဝ၁၄ ရက်နေ့ နံနက် (၁၁း၄၅) နာရီအချိန်တွင် ရန်ကုန်မြို့ SSC ဆေးရုံတွင် ကွယ်လွန်သွားခဲ့သည်။

ကိုးကား
-------

1. ↑  ဒေါက်တာမောင်ဒီ ၏ သုတရသ စာစု စာအုပ်မှ
**၂၀၀၃ တောင်တွင်းကြီးငလျင်** သည် မြန်မာနိုင်ငံအလယ်ပိုင်းတွင် စက်တင်ဘာလ ၂၁ ရက်နေ့ ညသန်းခေါင်အချိန် လှုပ်ခတ်ခဲ့သည့် ငလျင်တစ်ခု ဖြစ်သည်။ ပမာဏ Mwb6.6 ရှိသည်။

ပထဝီသွင်ပြင်ဆိုင်ရာ
-------------------

ဤငလျင်သည် ပြတ်ရွေ့ကြောပိုင်းတစ်ခုဖြစ်သည့် Gwegyo Thrust တည်ရှိသည့်နေရာတွင် ဖြစ်ပွားခဲ့သည်။ Gwegyo Thrust သည် စစ်ကိုင်းပြတ်ရွေ့ကြောအနီး ပဲခူးရိုးမတောင်ခြေ၏ အရှေ့ဘက်တစ်လျှောက်တွင် တည်ရှိသည်။ ငလျင်၏ ဗဟိုချက်သည် တောင်တွင်းကြီးမြို့အနီး အရှေ့တောင်ဘက်ကို ဗဟိုပြုခဲ့သည်။ ၎င်းနေရာသည် စစ်ကိုင်းပြတ်ရွေ့ကြောမှ ၅၀ ကီလိုမီတာနှင့် ရန်ကုန်မြို့မှ ၃၆၀ ကီလိုမီတာအကွာတွင် တည်ရှိသည်။ ဤငလျင်လှုပ်ခါမှုကို ဘန်ကောက်နှင့် ချင်းမိုင်မြို့များကပါ ခံစားခဲ့ရသည်။

ပျက်စီးမှုနှင့် ဆုံးရှုံးမှုများ
--------------------------------

အနည်းဆုံး လူ ၇ ဦး သေဆုံးခဲ့ပြီး ၄၃ ဦးသည် ထိခိုက်ဒဏ်ရာရခဲ့သည်။ ပျက်စီးဆုံးရှုံးမှုများအနေဖြင့် ဘာသာရေးဆိုင်ရာအဆောက်အဦ ၁၈၀ ကျော်သည် ပျက်စီးခဲ့ပြီး ထိုအထဲမှ မူလတန်းကျောင်းတစ်ခုသည် ပြိုကျသွားခဲ့သည်။ အရည်များထွက်လာခြင်း၊ သဲများ အရည်ပျော်ခြင်းနှင့် မြေပြိုမှုများ စသည်တို့လည်း ဖြစ်ပွားခဲ့သည်။ ငလျင်ကြောင့် သေဆုံးသူ နည်းပါးရခြင်းမှာ ဤငလျင်သည် ညသန်းခေါင်အချိန်တွင် လှုပ်ခတ်ခဲ့သည်။ ထိုအတွက်ကြောင့်ပင် စာသင်ကျောင်း ပြိုကျသည့်အခါတွင် မည်သူတစ်ဦးတစ်ယောက်မျှ ထိခိုက်ဒဏ်ရာရမှု မရှိခဲ့ခြင်း ဖြစ်သည်။

လှုပ်ခတ်ပြီး အခြေအနေ
--------------------

ထိုဒေသတွင် များစွာသော နောက်ဆက်တွဲငလျင်များသည် လှုပ်ခတ်ခဲ့သည်။ ထိုနောက်ဆက်တွဲငလျင်များထဲမှ လေးခုသည် M5.0 ကျော်ခဲ့သည်။

ကိုးကား
-------

1. ↑  "Myanmar struck by strong earthquake"၊ *AFP*၊ Sep 22, 2003။
2. ↑  Taungdwingyi Earthquake (2003)။ 12 October 2020 တွင် မူရင်းအား မော်ကွန်းတင်ပြီး။  9 July 2021 တွင် ပြန်စစ်ပြီး။
3. ↑  "EARTHQUAKE AND TSUNAMI HAZARD IN MYANMAR". *June 9, 2009 9:4 WSPC/238-JET 00048Journal of Earthquake and Tsunami* **3**.
4. ↑  M 5.2 - Myanmar။
5. ↑  M 5.3 - Myanmar။
6. ↑  M 5.1 - Myanmar။
7. ↑  M 5.0 - Myanmar။
A monument in the shape of *Google Maps* pointer in the center of the city of Szczecin, Poland
**Google Maps** သည် Google ကုမ္ပဏီ၏ web mapping ဝန်ဆောင်မှုဖြစ်ပြီး ခြေကျင်၊ ဆိုင်ကယ်၊ မော်တော်ကား၊ အများပြည်သူခရီးသွားလာရေးများနှင့်သက်ဆိုင်သော လမ်းများ၏ ဂြိုဟ်တုမြေပုံများကို ဆောင်ရွက်ပေးသည်။ Google Maps အား ၂၀၀၅ ခုနှစ် ဖေဖော်ဝါရီလတွင် လွှင့်တင်ခဲ့သည်။ Google Maps သည် API ကို ထောက်ပံ့လိုက်သောကြောင့် third-party ဝဘ်ဆိုဒ်များတွင် embedded လုပ်ကာ ထည့်သွင်းစေနိုင်ခဲ့သည်။ Google Map Maker မှ ကမ္ဘာအနှံ့ အသုံးပြုသူများကို ပူးပေါင်းပါဝင်စေခဲ့ကာ တိုးချဲ့လာအောင် ဆောင်ရွက်ပေးခဲ့သည်။ Google Maps သည် အောက်ကိုငုံ့ကြည့်သော မြင်ကွင်း (ငှက်မြင်ကွင်း) ဖြစ်သည်။ မြို့ကြီးများ၏ မြင်ကွင်းသည် ပေ ၈၀၀ မှ ၁၅၀၀ အမြင့် ဝေဟင်မှ ရိုက်ကူးထားခြင်းဖြစ်ပြီး အများစုမှာ ဂြိုဟ်တုပုံများကို အသုံးပြုထားသည်။ ဂြိုဟ်တုပုံရိပ် အတော်များများသည် ၃ နှစ် ကြာမြင့်နေပြီး ပုံမှန် အဆင့်မြင့်တင်ပေးသည်။ Google Maps သည် Mercator projection ကိုအသုံးပြုထားသောကြောင့် ဝင်ရိုးစွန်းအနားနယ်မြေများကို အတိအကျ မဖော်ပြပေးနိုင်ပေ။ စားပွဲတင် ကွန်ပျူတာတွင် အသုံးချနိုင်သော လက်ရှိပြန်လည်မွမ်းမံထားသည့် Google Maps ဗားရှင်းအား ၂၀၁၃ ခုနှစ်တွင် ထုတ်ပေးခဲ့သည်။ မိုဘိုင်းဖုန်းများအတွက်မူ ၂၀၀၈ ခုနှစ်တွင် ထုတ်လုပ်ခဲ့သည်။ ၂၀၁၃ ခုနှစ်အရ Google Maps သည် ကမ္ဘာ့လူသုံးအများဆုံး မိုဘိုင်း app အဖြစ် စာရင်းဝင်ခဲ့သည်။ ၂၀၁၂ ခုနှစ်တွင် Google ကုမ္ပဏီမှ Google Maps အတွက် ပုံရိပ်များ ဖမ်းယူပေးသည့် ဝန်ထမ်းပေါင်း ၇၁၀၀ ယောက်ရှိသည်ဟု သတင်းထုတ်ပြန်ခဲ့သည်။

ကိုးကား
-------

1. ↑  Google Company: Our history in depth။ Google။  June 13, 2016 တွင် ပြန်စစ်ပြီး။
2. ↑  What is the Google Maps API?။
3. ↑  Blurry or Outdated Imagery။
4. ↑  How Often is Google Maps and Google Earth Updated? Archived 3 December 2013 at the Wayback Machine.. Technicamix.com (2011-10-18). Retrieved on 2013-11-24.
5. ↑  Google+ Smartphone App Popularity။ Business Insider။  2013-09-06 တွင် ပြန်စစ်ပြီး။
6. ↑  Carlson၊ Nicholas။ To Do What Google Does In Maps, Apple Would Have To Hire 7,000 People။ 20 August 2016 တွင် မူရင်းအား မော်ကွန်းတင်ပြီး။  2016-03-06 တွင် ပြန်စစ်ပြီး။
**ဆိုပိမ့်မညှာ ဆုံးမစာ** သည် လယ်တီဆရာတော်ရေးသားခဲ့သည့် ဆုံးမစာကဗျာတစ်ပုဒ် ဖြစ်သည်။

စာသား
-----

ဆိုပိမ့်မညှာ၊ စေ့စေ့နာလော့၊  

ဂင်္ဂါသဲမျှ၊ ပွင့်ကုန်ကြသား၊  

ဘုရားသာသနာ၊ ခေတ်အခါတွင်၊  

လူ့ရွာနတ်၌၊ နင်ကြုံကြိုက်လည်း၊  

အမိုက်မခြွေ၊ အလိုက်နေ၍၊  

အခြေမကြီး၊ အချည်းနှီးလျှင်၊  

ယီးတီးယောင်တောင်၊ ခုတိုင်အောင်တည့်။  

  

သန်းခေါင်လကွယ်၊ တောအုပ်လယ်၌၊  

ရှစ်နယ်ပတ်ကုံး၊ အပြည့်ဖုံးသည်၊  

မိုးလုံးတိမ်တိုက်၊ လျှပ်မကြိုက်သား၊  

အမိုက်အပြား၊ အင်လေးပါးထက်၊  

နင်ကားရာထောင်၊ မကမှောင်၏။  

  

လူ့ဘောင်လူ့ရွာ၊ သာသနာ၌၊  

ကြမ္မာတော်၍၊ ယခုတွေ့လည်း၊  

အလေ့မလွဲ၊ အများနည်းလျှင်၊  

မိုက်မြဲနှင်နှင်၊ မိုက်စရွှင်၏၊။  

မျက်မြင်လောက၊ ဤဘဝကား၊  

ဒုက္ခစင်းစင်း၊ ချမ်းသာကင်း၏၊  

  

သေမင်းအစာ၊ နင့်ခန္ဓာကို၊  

တဏှာဘီလူး၊ အမှောင့်ပူး၍၊  

အရူးပြင်ပြင်၊ နင့်ကိုထင်၏။  

  

  

နင်နှင့်မဆိုင်၊ နင်ပိုင်မဟုတ်၊  

နင့်ရုပ်နင့်နာမ်၊ နင့်သန္တာန်ကို၊  

နင့်ဉာဏ်မစူး၊ အပေါ်ဖြူး၍၊  

မူးမူးမေ့မေ့၊ အများလေ့ဖြင့်၊  

နေ့ရက်အပုံ၊ လွန်ခဲ့တုံပြီ၊  

အာရုံဝတ္ထု၊ မီးစာစုကို၊   

မှုမှုရရ၊ နင်အားကျလည်း၊  

ဓားပြသေမင်း၊ သူတပ်နင်းက၊  

မငြင်းဆန်သာ၊ နင့်ခန္ဓာသည်၊  

ပြာပုံအပြီး၊ ဖြစ်လုနီးပြီ။  

  

ယီးတီးယားတား၊ သေ၍သွားလည်း၊  

တရားမကြွယ်၊ အထုပ်ငယ်လျက်၊  

အပါယ်စခန်း၊ သွားမြဲလမ်း၌၊  

တပန်းဟိုက်ဟိုက်၊ တစ်ရှိုက်ငင်ငင်၊  

တငြင်ငြိုငြို၊ ဆင်းရဲပိုလျက်၊   

ထိုထိုဘဝ၊ အနန္တလျှင်၊  

အစမဆုံး၊ အများထုံးတည့်၊  

အနှုန်းမပျက်၊ အောက်နရက်ဝယ်၊  

တစ်သက်နွယ်နွယ်၊ အမြစ်တွယ်သို့၊  

အပါယ်ထိုထို၊ ဥဒဟိုသည်၊  

နင်လိုလူမိုက် သွားလမ်းတည်း။

ကိုးကား
-------

1. 1 2  
*ဂမ္ဘီရကဗျာကျမ်း* (တတိယအကြိမ် ed.)။ မြတ်ဆုမွန်စာပေထုတ်ဝေရေးလုပ်ငန်း၊ ရန်ကုန်မြို့။
**ဦးရဲထွဋ်** သည် ပြန်ကြားရေးဝန်ကြီးဌာန ဝန်ကြီးဟောင်း ဖြစ်သည်။ သူသည် ယခင်က မြန်မာတပ်မတော်မှာ ဒုတိယဗိုလ်မှူးကြီး အဖြစ် တာဝန်ထမ်းဆောင်ခဲ့သည်။ ထို့နောက် ပြန်ကြားရေးဝန်ကြီးဌာနတွင် ကူးပြောင်း တာဝန်ထမ်းဆောင်ခဲ့ပြီး ယခင်က ၂၀၁၃ မှ ၂၀၁၆ အထိသမ္မတ၏ ပြောရေးဆိုခွင့်ရှိသူအဖြစ်တာဝန်ထမ်းဆောင်ခဲသည်။ နောက်ပိုင်းတွင် ဦးသိန်းစိန်အစိုးရအဖွဲ့တွင် ပြန်ကြားရေးဝန်ကြီးဌာန ဝန်ကြီးအဖြစ် တာဝန်ထမ်းဆောင်ခဲ့သည်။ သူသည် ၂၀၁၆ ခုနှစ်တွင် အနားယူခဲ့ရပြီး ၂၀၁၉ ခုနှစ်၊ ဇူလိုင်လအထိ စင်ကာပူနိုင်ငံရှိ ISEAS-Yusof Ishak Institute တွင် အကြီးတန်းသုတေသီ (Senior Fellow) အဖြစ် သွားရောက် လုပ်ကိုင်ခဲ့သည်။

စစ်ဘက်ဆိုင်ရာ အသက်မွေးဝမ်းကျောင်း
---------------------------------

ဦးရဲထွဋ်သည် စစ်တက္ကသိုလ် အပတ်စဉ် ၂၂ ဆင်းဖြစ်သည်။ ကျောင်းဆင်းပြီးနောက် သူသည် မြန်မာ-ထိုင်းနယ်စပ် တစ်လျှောက်တွင် ငါးနှစ်ကြာ တာဝန်ထမ်းဆောင်ခဲ့သည်။

အရပ်ဘက်ဆိုင်ရာ အသက်မွေးဝမ်းကျောင်း
----------------------------------

သူဟာ ဒုတိယဗိုလ်မှူးကြီးအဖြစ် ၂၀၀၅ တွင် အငြိမ်းစားယူပြီး ပြန်ကြားရေးဝန်ကြီးဌာနလက်အောက်ရှိ ပြန်ကြားရေးနှင့် ပြည်သူ့ဆက်ဆံရေးဦးစီးဌာန၌ ဒုတိယညွှန်ကြားရေးမှူးချုပ်အဖြစ် တာဝန်ထမ်းဆောင်ခဲ့သည်။ ၂၀၀၉ ခုနှစ်တွင် ညွှန်ကြားရေးမှူးချုပ် အဖြစ် ရာထူးတိုးမြှင့်ခံခဲ့ရသည်။

ယခင်ဝန်ကြီး ဦးကျော်ဆန်းနှင့် ဒုတိယဝန်ကြီးများအား အခြားဝန်ကြီးဌာနများ ပြောင်းလဲတာဝန်ပေးအပ်ခြင်း ခံရသောအခါ သူသည် ၂၀၁၂ ခုနှစ် ဩဂုတ်လတွင် ပြန်ကြားရေးဝန်ကြီးဌာန ဒုတိယဝန်ကြီး ဖြစ်လာခဲ့သည်။ ၂၀၁၄ ဩဂုတ်လ ၃၀ တွင် ပြန်ကြားရေးဝန်ကြီးဌာန၌ ဝန်ကြီး ဖြစ်လာခဲ့သည်။

အငြင်းပွားမှု
-------------

၂၀၁၂ ခုနှစ်တွင် Eleven Media Group က ကလောင်နာမည် ဒေါက်တာဆိပ်ဖွားဟု စွပ်စွဲခဲ့သည်။ ၂၀၁၄ ဇွန်လတွင် ဇနီးဖြစ်သူသည် ဒေါ်အောင်ဆန်းစုကြည်အား ဖေ့ဘွတ်မှ ဖိုတိုရှော့ အထူးပြုလုပ်ထားသည့် လူမျိုးရေ ဘာသာရေး ထိခိုက်စေမည့် ပုံတစ်ပုံကို ဝေမျှခြင်းပြုလုပ်ခဲ့သည်။

ဖမ်းဆီးခံရခြင်း
---------------

ဦးရဲထွဋ်သည် ၂၀၂၃ ခုနှစ် အောက်တိုဘာ ၂၈ ရက် ညပိုင်းတွင် ပုဒ်မ ၅၀၅(က) ဖြင့် ဖမ်းဆီးခံရသည်။ လူမှုကွန်ရက်စာမျက်နှာပေါ် မဟုတ်မမှန်သတင်းများ ရေးသားဖြန့်ဝေခဲ့သည်ဆိုသော စွပ်စွဲချက်ဖြင့် ဖမ်းခံရခြင်းဖြစ်ကာ တရားလိုမှာ စစ်ကောင်စီ ဖြစ်သည်။

ကိုးကား
-------

1. 1 2 3  U Ye Htut: From military to ministry။ Mmtimes.com (2014-07-07)။ 4 March 2016 တွင် မူရင်းအား မော်ကွန်းတင်ပြီး။  2014-07-19 တွင် ပြန်စစ်ပြီး။
2. ↑  ဒုတိယဝန်ကြီး ခန့်အပ်တာဝန်ပေးခြင်း။ 5 October 2012 တွင် မူရင်းအား မော်ကွန်းတင်ပြီး။  20 September 2021 တွင် ပြန်စစ်ပြီး။
3. 1 2  Aung Zaw။ "Will Aung Kyi Defend Press Freedom?"၊ 3 September 2012။ 29 September 2013 တွင် ပြန်စစ်ပြီး။
4. ↑  Kyaw Hsu Mon။ "Senior bureaucrats on the move in another reshuffle"၊ 24 September 2012။ 29 September 2013 တွင် ပြန်စစ်ပြီး။ Archived from the original on 3 March 2016။
5. ↑  Zarni Mann။ "Minister’s Wife Shares Fake Facebook Photo of Suu Kyi in Islamic Headscarf"၊ 6 June 2014။ 7 June 2014 တွင် ပြန်စစ်ပြီး။
6. ↑  ပြန်ကြားရေးဝန်ကြီးဟောင်း ဦးရဲထွဋ် အဖမ်းခံရ။ *BBC Burmese* (၂၉ အောက်တိုဘာ ၂၀၂၃)။  ၂၉ အောက်တိုဘာ ၂၀၂၃ တွင် ပြန်စစ်ပြီး။
မင်ခေါ့ဗ်ရှကီး အချိန်အကာသ၌ တစ်ပြိုင်တည်း ဟုသော သဘောတရားက ဇာတ်ကောင်အမျိုးမျိုးအတွက် မတူညီနိုင်ပုံ
**အချိန်-အကာသ** (ခေါ်) **လောကဇာတ်ခုံ** (spectime) အတွင်းရှိ အမှတ်တိုင်း၏ နေရာအကွာအဝေးနှင့် အချိန်ကုန်ဆုံးမှု သဘောတရားသည် အတိုင်းဆတာအုံ (metric tensor) ၏ အဆုံးအဖြတ်အတိုင်း ဖြစ်ရ၏။
**အချိန်-အာကာသ** (သို့) **အချိန်ကာသ** (ခေါ်) ရူပဗေဒ၏ **လောကဇာတ်ခုံ** (အင်္ဂလိပ်: **spacetime**) ဆိုသည်မှာ

* *တည်နေရာ အဘယ်မှာနည်း* ဆိုသော အာကာသ (ခေါ်) နေရာသဘောတရား နှင့်
* *မည်သည့်အချိန်၌ ဖြစ်ပျက်သနည်း* ဆိုသော အချိန်တို့ကို

ပေါင်းစည်းဖော်ညွှန်းလျက် တိုင်းကြောင်း၄ခုဖြင့် လောကအတွင်း အဖြစ်အပျက် ဇာတ်ကွက်တို့ကို ဖော်ပြနိုင်သည့် သင်္ချာသဘောတရား ဖြစ်သည်။

ထူးရှားနှိုင်းရသီအိုရီ အတွင်း၌
------------------------------

သမားရိုးကျ ယူကလစ်ဒ် စပေ့စ်တွင် အကွာအဝေး {\displaystyle \Delta {d}} တွက်ထုတ်နည်းမှာ ပိုက်သာဂိုရပ်စ် သီအိုရမ်ဖြင့် ထောင့်မှန်ခံအနား အလျား ရှာသကဲ့သို့ ဖြစ်သည်။

{\displaystyle (\Delta {d})^{2}=(\Delta {x})^{2}+(\Delta {y})^{2}+(\Delta {z})^{2}}
ဤတွင် *x*၊ *y*၊ *z* ဟူသော တည်နေရာပြအလျားတို့ကို အခြေအနေကွဲပြားသော ကြည့်ရှုဇာတ်ကောင် (different observers)တို့က တိုင်းတာလျှင်လည်း တူညီသော အလျားတန်ဖိုးတခုကို သဘောတူ ရရှိသည်။ သို့ဖြင့် ယူကလစ်ဒ် စပေ့စ်တွင် အာကာသသဘော (နေရာသဘော) အလျား (spatial distance) က **မပြောင်းလဲတန်ဖိုးရင်း** (invariance) ဖြစ်နေမည်။

ထူးရှားနှိုင်းရသီအိုရီတွင်မူ ရှုထောင့်ပြောင်းကြည့်ရာ၍ လောရန့်ဇ် ရှုထောင့်ပြောင်းကြည့်နည်း (en:Lorentz transfromation) ကို အသုံးပြုပြီး၊ အခြေအနေမတူသော ကြည့်ရှုဇာတ်ကောင် (different observers) တို့က နေရာသဘော အလျားကို မတူကွဲပြားသော တန်ဖိုးများအဖြစ် စင်စစ် တွေ့ကြုံတိုင်းတာရနိုင်သည်။ ဥပမာအားဖြင့် အလျားအကွာအဝေး ကဲသော အဖြစ်အပျက် ၂ခုကို တပြိုင်တည်း ဖြစ်ပျက်သည်ဟု ကြုံတွေ့ရသည့် ဇာတ်ကောင်ရှုထောင့်များ ရှိသကဲ့သို့ မည်သည်က အလျင်ဦးစွာ ဖြစ်ပျက်သည်ကို ကွဲပြားစွာ စင်စစ် ကြုံတွေ့ရသည့် ဇာတ်ကောင်ရှုထောင့်များလည်း ရှိနေနိုင်သည်။ သို့ဖြင့် အလျားအကွာအဝေးသည် ထူးရှားနှိုင်းရသီအိုရီသုံး အချိန်ကာသ၌ မပြောင်းလဲတန်ဖိုးရင်း (invariance) မဟုတ်ကြတော့ချေ။ အချိန်နှင့် အာကာသကို သီးသန့်ခွဲကြည့်မှုဆန်ဆန် မပြုတော့ဘဲ **အချိန်ကာသ ကွာဟချက်** သို့ဟုတ် **အချိန်-နေရာ ကွာဟချက်** (**spacetime interval**) ဟူသော တိုင်းဖွယ်တမျိုးကို **မပြောင်းလဲတန်ဖိုးရင်း** (invariance) အဖြစ် ဤသို့ တွက်ထုတ်ရသော အချိန်ကာသ (လောဇာတ်ခုံ) သဘောသဘာဝ ဖြစ်သွားတော့သည်။  

{\displaystyle (\Delta s)^{2}=(\Delta ct)^{2}-(\Delta x)^{2}}
သို့ဖြင့် မင်ခေါ့ဗ်ရှကီး အချိန်ကာသ ကို ထူးရှားနှိုင်းရသီအိုရီတွင် အသုံးပြုသည်။ အချိန်ဟူသော တိုင်းကြောင်းကိုပါ အာကာသ (ခေါ်) နေရာသဘောတရား တိုင်းကြောင်း ၃ခုနှင့် ပေါင်းစည်းစဉ်းစား တွက်ချက်ကြသည်။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

ကာယဒုစရိုက်, ဝစီဒုစရိုက်, မနောဒုစရိုက်, မိစ္ဆာဒိဋ္ဌိဟူသော တရား (၄)ပါးနှင့်ပြည့်စုံသူသည် ငရဲသို့ရောက်ရ၏။ ကာယသုစရိုက်, ဝစီသုစရိုက်, မနော သုစရိုက်, သမ္မာဒိဋ္ဌိဟူသော တရားသုံးပါးနှင့် ပြည့်စုံသောသူသည် နတ်ပြည်သို့ ရောက်ရ၏ဟု ကဏှပက္ခ, သုက္ကပက္ခ တရားလေးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ မိစ္ဆာဒိဋ္ဌိသည် မနောဒုစရိုက်တွင်ပါဝင်သော်လည်း အပြစ်ကြီးသောကြောင့် သီးခြားထုတ်၍ ဟောတော်မူကြောင်း ဖွင့်ပြထားပါသည်။

---

အထက်သုတ်ပါ ကဏှပက္ခတရားလေးပါးနှင့်ပြည့်စုံ မိုက်မဲ, မလိမ္မာသော သူယုတ်မာသည် မိမိခန္ဓာကိုယ်ကို တူးဖြိုဖျက်ဆီးလျက် ဆောင်ရွက်၏။ အပြစ် လည်းရှိ၏။ ပညာရှိတို့လည်း ကဲ့ရဲ့အပ်၏။ များစွာသော မကောင်းမှုကို ဖြစ်ပွားစေ၏။ သုက္ကပက္ခတရားလေးပါးတို့နှင့် ပြည့်စုံသောပညာရှိ လိမ္မာသော သူတော်ကောင်းသည် မိမိကိုယ်ခန္ဓာကို မတူးဖြို မဖျက်ဆီးပဲဆောင်၏၊ အပြစ်လည်းမရှိ၊ ပညာရှိတို့သည်လည်း မကဲ့ရဲ့အပ်၊ များစွာသောကောင်းမှုကို ဖြစ်ပွားစေ၏ဟု ရဟန်းတို့အား ဘုရားရှင် ဟောတော်မူသည့်သုတ်။

ကိုးကား
-------

1. ↑  အံ၊၁၊၅၄၈။ အံ၊မြန်၊၁၊၅၆၃-၄။ အံ၊ဋ္ဌ၊၂၊၃၈၉။

-အင်္ဂုတ္တရနိကာယ၊ စတုက္ကနိပါတ၊ ပဉ္စမပဏ္ဏာသက၊ (၂၂)၂-ပရိသသောဘနဝဂ္ဂ၊ ဒုတိယသုတ်။
2. ↑  -အံ၊၁၊၅၅၀-၁။ အံ၊မြန်၊၁၊၅၆၆။

-အင်္ဂုတ္တရနိကာယ၊ စတုက္ကနိပါတ၊ ပဉ္စမပဏ္ဏာသက၊ (၂၃) ၃-ဒုစ္စရိတဝဂ္ဂ၊ ဒုတိယသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ရဟန်းအဖြစ်သို့ ရောက်ရှိလာပုံကို စွဲ၍ 
ရဟန်းရှစ်မျိုးရှိသည်။ 

  

ယင်းရှစ်မျိုးအနက် ဧဟိဘိက္ခုရဟန်းဟူသည် ဘုရား 
ရှင်က ဧဟိဘိက္ခု (ရဟန်း၊ လာလှည့်) ဟု ခေါ်တော်မူကာမျှ 
ဖြင့် ရဟန်းအဖြစ်သို့ ရောက်လာသော ပုဂ္ဂိုလ်ဖြစ်သည်။
ရှေးဘဝက အရိယာပုဂ္ဂိုလ်အားသော်လည်းကောင်း၊ 
သီလဝန္တ ပုထုဇဉ်အားသော်လည်းကောင်း ပရိက္ခရာရှစ်ပါး၊ 
သို့မဟုတ် သပိတ်၊ သင်္ကန်းမျှကို လှူဒါန်းခဲ့ဘူးခြင်း၊ လှူဒါန်း 
သည့်အခါ *ဤပရိက္ခရာ အလှူဒါနသည် နောင်အခါ၌ ဧဟိ* 
ဘိက္ခုရဟန်းဖြစ်ခြင်း၏ အကူအညီ အထောက်အပံ့ ဖြစ်ပါစေ 
သတည်း *ဟု ဆုတောင်းခဲ့ဘူးခြင်းဟူသော အကြောင်းအချက်* 
များသည် ဧဟိဘိက္ခုဖြစ်နိုင်ရန် ပါရမီဆုတောင်းများ ဖြစ်သည်။

  

ဘုရားရှင်သည် ဧဟိဘိက္ခုဖြစ်နိုင်ရန် ဖော်ပြပါ ပါရမီ 
ဆုတောင်းနှင့် ပြည့်စုံသော ပုဂ္ဂိုလ်ကိုမြင်၍ နီမြန်းသော 
ပံ့သကူသင်္ကန်းတော်အတွင်းမှ ရွှေအဆင်းကဲ့သို့အဆင်းရှိသော 
လကျာ်လက်တော်ကိုထုတ်၍ မြတ်သောအသံတော်ကိုမြွက်ဟ 
လျက် *ရဟန်းလာလှည့်၊ ဝဋ်ဆင်းရဲ၏အဆုံးကိုပြုခြင်းငှာ* 
သာသနာတော်တည်းဟူသော မြတ်သောအကျင့်ကို ကျင့်လှည့်
ဟု ခေါ်ဆိုတော်မူ၏။

  

ဤသို့ ဘုရားရှင်က ခေါ်ဆိုတော်မူလိုက်သည်နှင့် 
တစ်ပြိုင်နက် သက်တော်တစ်ရာ (ဝါတော်ရှစ်ဆယ်) ရရှိပြီး 
သော မထေရ်ကြီးကဲ့သို့ ပရိက္ခရာရှစ်ပါး အပြည့်အစုံနှင့် 
ရဟန်းအဖြစ်သို့ ရောက်ရှိလာ သည်။

သမန္တပါသာဒိက အဋ္ဌကထာဆရာသည် ဧဟိဘိက္ခု 
ရဟန်းတော်ပေါင်း နှစ်သောင်း၊ ရှစ်ထောင်၊ ခြောက်ရာ၊ 
လေးဆယ့်တစ်ပါးရှိသည်ဟု ရေတွက်ဖော်ပြထားသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၅)
**ဒန်နီလာ မယ်ချိယို** (ပေါ်တူဂီ: *Daniela Melchior*; နိုဝင်ဘာ 1, 1996 မွေးဖွား) သည်ပေါ်တူဂီမင်းသမီးဖြစ်သည်။ သူမသည် *အမျိုးသမီး* တွင်ပါဝင်သရုပ်ဆောင်ခဲ့ပြီး 2014 ခုနှစ်တွင်သူမ၏အသက်မွေးဝမ်းကြောင်းကိုစတင်ခဲ့သည်။ သူမသည် ဆယ်ကျော်သက်ဒရာမာ *လတ်ဆတ်သောမုန့်စိမ်း* (၂၀၁၆), *ရွှေစိမ်း* (၂၀၁၇) နှင့် *အမွေဆက်ခံသူ* (၂၀၁၈) တို့တွင် ဆက်လက်ပါဝင်ခဲ့သည်။ သူမသည် ၂၀၁၈ ခုနှစ်တွင် *အနက်ရောင်စာအုပ်* ဖြင့် ပွဲဦးထွက်ဇာတ်ကားကို ရိုက်ကူးခဲ့သည်။

သူမသည် DC ဇာတ်ကား *သေကြောင်းကြံ စိပ်ပါ။* (၂၀၂၁) တွင် ကလီယို ကာဇို အဖြစ် နိုင်ငံတကာမှ အောင်မြင်မှုများ ရရှိခဲ့ပြီး ပေါ်တူဂီ Golden Globes တွင် အကောင်းဆုံးလူသစ်အဖြစ် ဆန်ကာတင်စာရင်းဝင်ခဲ့သည်။ နောက်ပိုင်းတွင် သူမသည် *မာလို* (၂၀၂၂), *လူသတ်သမား ကလပ်* (၂၀၂၃), *ဂလက်ဆီ၏အုပ်ထိန်းသူများ အတွဲ ၃* (၂၀၂၃) နှင့် *အမြန် ရှီ* (၂၀၂၃)။

ကိုးကား
-------

1. ↑  Daniela Melchior (in en)။ Celtalks (2020-01-01)။  2023-10-07 တွင် ပြန်စစ်ပြီး။
2. ↑  Daniela Melchior News & Biography (in en)။ Empire (2020-01-01)။  2023-10-07 တွင် ပြန်စစ်ပြီး။
3. ↑  Daniela Melchior Is the New Action Star to Watch (in en)။ WWD (2023-06-07)။  2023-10-07 တွင် ပြန်စစ်ပြီး။

ပြင်ပလင့်ခ်များ
---------------

|  |  |
| --- | --- |
|  | ဝီကီမီဒီယာ ကွန်မွန်းစ်တွင် ***ဒန်နီလာ မယ်ချိယို*** နှင့် ပတ်သက်သော မီဒီယာ ရှိသည်။ |

* အိုင်အမ်ဒီဘီပေါ်ရှိ ဒန်နီလာ မယ်ချိယို
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ\ ဝိနယ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု —**ရိုက်နှက် ပုတ်ခတ်မှု။**

အမှုသည်—**ဆဗ္ဗဂ္ဂီရဟန်းများ၊**

ဆဗ္ဗဂ္ဂီနှင့် သတ္တရသဝဂ္ဂီ
-------------------------

ဆဗ္ဗဂ္ဂီရဟန်းတို့သည် သတ္တရသဝဂ္ဂီ ရဟန်းကလေးတို့ကို ရိုက်နှက်ပုတ်ခတ်ကြကုန်၏။ ရဟန်းကလေးတို့သည် ငိုကြ ရှာကုန်၏၊ ထို့အကြောင်းကို ဘုရားရှင်ကြားသိတော်မူ၍ ဤသိက္ခာပုဒ်ကို ပညတ်တော်မူရလေသည်။

သိက္ခာပုဒ်
----------

ယော ပန ဘိက္ခု ဘိက္ခုဿ ကုပိတော အနတ္တမနော ပဟာရံ ဒဒေယျ, ပါစိတ္တိယံ။

မြန်မာပြန်
----------

အကြင်ရဟန်းသည် စိတ်ဆိုးသည် မိမိစိတ်မရှိသည်ဖြစ်၍ ရဟန်းအား ပုတ်ခတ်ခြင်းကို ပေးအံ့၊ ထိုရဟန်း ပါစိတ်အာပတ် သင့်၏။

မှတ်ချက်
--------

ရဟန်းကို ရိုက်နှက်ပုတ်ခတ်လျှင် ပါစိတ်၊ လူ-သာမဏေ တိရစ္ဆာန်တို့ကို ရိုက်နှက်ပုတ်ခတ်လျှင် ဒုက္ကဋ်အာပတ်၊ သေစေလိုသော စေတနာ မရှိဘဲ နာကျင်အောင် ရိုက်နှက်ရာက မတော်တဆ လက်လွန်၍ သေသွားစေကာမူ ပါရာဇိကမကျ၊ သူတပါးက နှိပ်စက်လာသဖြင့် သူတို့ဘေးမှ လွတ်မြောက်အောင် ကာကွယ်ရာ၌ကား လက်လွန်၍ သေစေကာမူ အာပတ်မသင့်။

ကိုးကား
-------

1. 1 2 3 4  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။